Bila Abah Review PS+: King Quest – Chapter 1 A Knight To Remember

Hola!! Gamers, seperti yang Abah janjikan, jom kita follow review untuk game free PS+ pilihan Abah kali ini iaitu King Quest – Chapter 1 A Knight To Remember.
Amacam Abah? Best Ke Game Ni?

Bila Abah main je game ni, yang Abah boleh cakap ialah Wow! Game ini betul-betul menarik minat Abah untuk terus bermain. Walaupun tidak mencabar, tiada fighting hanya berjalan untuk menyelesaikan puzzle. Bagi Abah game King Quest ini mempunyai keunikannya yang tersendiri.

Korang akan bermain sebagai Graham, seoarang budak kampung yang bercita-cita untuk menjadi Kesatria yang berkhidmat di bawah pemerintahan King Edward. Di sini bermula la pengembaraan korang dalam misi untuk menjadi Kesatria dengan bertanding menentang 4 lagi orang peserta yang akan turut serta merebut jawatan ini.
Game ini amat mudah di fahami dan amat mudah untuk di mainkan. Korang tak perlu upgrade senjata, tak perlu leveling, dan tak perlu bersusah payah mencari loot untuk menghadapi musuh. Korang cuma perlukan otak korang sahaja untuk menempuh segala puzzle yang di sediakan di dalam game ini.
Yang lagi membuatkan game ini lagi menarik ialah benda penting yang korang perlu jaga ialah pilihan yang korang akan buat. Setiap pilihan yang korang buat, akan menentukan samada korang berjaya atau tak melepasi setiap halangan yang di berikan. So kalau korang tersilap buat pilihan, maknanya korang kena start dari mula la geng.
Abah amat sarankan sekiranya korang beri anak-anak korang yang sudah pandai bermain game untuk mainkan game King Quest ini, selain mempunyai puzzle-puzzle yang boleh mencabar minda anak korang, game ini juga mempunyai moral value yang boleh di jadikan pengajaran.

Apa Abah Rasa?
Bagi Abah, game ini harus korang download kerana Abah boleh jamin korang dan anak korang pasti suka punya. Watak-watak yang clumsy, mengarut dan comel ini membuatkan anak-anak korang pasti gelak tak kering gusi. Selain puzzle-puzzle yang mencabar minda, pengajaran di dalam game ini membuatkan kenapa Abah menyarankan untuk korang miliki. Abah sendiri terlajak bila main game ni. Best wooo! Cuma jangan la leka sangat, kang mengamuk bini korang, silap-silap cable power PS4 korang kena sorok!
Download Jangan Tak Download!! Rugi Kalau Tak Download


PS VR Dilaporkan Boleh Digunakan Di PC, Xbox One Dan WiiU!

Nampaknya penggunaan PS VR tidak terhad hanya kepada PlayStation 4.

Ini boleh dilakukan menggunakan sebuah option yang dipanggil Cinematic mode yang memaparkan semua output sebagai sebuah skrin virtual gergasi. Kebolehan ini telah dilaporkan oleh Esuteru bahawa Cinematic mode boleh digunakan bersama PC atau Xbox One.
Beberapa orang di Reddit juga telah melaporkan kebolehan untuk menggunakan PS VR di WiiU yang membolehkan mereka bermain Splatoon menggunakan Cinematic mode.
Headset virtual-reality keluaran Sony, PlayStation VR akan berada di pasaran Malaysia dengan harga RM1,849.


Sah Dengan Naik-Taraf 10x Ganda! Pelanggan Unifi Sedia Ada Akan Ditingkatkan Kelajuan Sehingga 800Mbps

Berdesup.
Kalau korang kurang berkenan dengan pelan Unifi Basic yang diterhadkan dengan kuota data sebanyak 60GB, pelan yang satu lagi ini pasti akan membuatkan korang tersenyum.
Seperti laporan awal sebelum ini, Telekom Malaysia (TM) telah mengesahkan yang pelanggan Unifi sedia ada akan mendapat naik taraf kelajuan sebanyak 10 kali ganda, pada kelajuan sehingga 800Mbps, bergantung kepada kelajuan Unifi pelanggan sedia ada buat masa sekarang — tanpa sebarang penambahan caj bulanan.

Dapat dilihat dalam gambar rajah di atas (kredit Amanz), naik taraf yang akan dilakukan adalah seperti berikut:

20Mbps dan kebawah –> 100Mbps
30Mbps –> 300Mbps
50Mbps –> 500Mbps
100Mbps –> 800Mbps

Proses naik-taraf ini akan dilakukan secara berperingkat bermula 15 Ogos ini sehingga ke tahun hadapan. TM turut mengalakkan pengguna mendaftar pelan Unifi Home sehingga penghujung tahun ini untuk pelanggan menikmati naik-taraf ini bermula tahun hadapan.


Notmycar Ialah Game Seperti PUBG, Tapi Pemain Berlawan Dengan Menaiki Kereta

Notmycar ialah game battle royale yang mana konsepnya seperti game PUBG. Tapi apa yang membezakannya adalah pemain tidak berlawan dengan berjalan kaki, sebaliknya pemain berlawan dengan menaiki kereta.

Ia mempunyai sedikit elemen dari game Twisted Metal, kesemua kereta akan dijatuhkan dari kapal terbang pada awal permulaan perlawanan. Dan satu kawasan itu akan menjadi semakin mengecil sehingga seorang pemenang diumumkan.

Laman web rasmi game tersebut menyebut ada juga yang lain sudah mencuba game itu. Kenyataan rasmi dari laman web itu mengatakan pemain akan mendapat senjata dari “caches” yang diletakkan di seluruh kawasan di atas pulau itu. Pemain juga boleh mendapat points yang kemudiannya boleh digunakan untuk mengubahsuai warna kereta dan sebagainya.

Maklumat lain seperti jumlah pemain, platform mana akan dikeluarkan, sama ada perisai akan ada atau tidak dan banyak lagi masih belum didedahkan. Trailer rasmi juga masih belum ada, tapi beberapa keping screenshots sudah dikeluarkan.
Korang boleh mendaftar untuk sesi percubaan alpha di laman web rasmi Notmycar.


Apex Legends: Event Voidwalker Bermula Minggu Ini!

Selepas Iron Crown Event yang telah tamat pada minggu yang lalu, Respawn akan melancarkan event seterusnya yang dinamakan Voidwalker dan event ini bertemakan lore untuk Legend Wraith.

Event ini juga akan bermula beberapa jam lagi dan akan dilangsungkan selama 2 minggu. Event dalam waktu terhad ini juga mempunyai loot percuma dan juga premium loot. Kali ini, mode sementara yang dibawakan mereka ialah Armed and Dangerous yang akan menghadkan weapon dengan hanya sniper atau shotgun. Loot dalam mode ini lebih susah untuk dicari oleh pemain.
Event ini telah memperkenalkan Town Takeover iaitu fasiliti Project: Wraith. Fasiliti ini mempunyai “prototype portal” yang boleh digunakan untuk munculkan diri ke tempat yang lebih jauh dalam peta Kings Canyon. Respawn mengatakan bahawa beberapa “sejarah tersembunyi” diletakkan di lokasi fasiliti Wraith ini.
Respawn juga mengeluarkan dua jenis loot iaitu free loot dan premium loot. Free loot akan didapati melalui challenges yang akan disediakan semasa event berlangsung dan premium loot perlu dibeli dengan menggunakan Apex Coins.

Selain itu, Respawn mengatakan mereka akan letak lagi enam legendary loot yang boleh didapati melalui in-game currency atau crafting material.
Apex Legends adalah battle royale yang menggunakan latar belakang universe Titanfall. Muat turun sekarang secara percuma di PC, Playstation 4 dan Xbox One.


Dapatkan Story Demo Marvel VS Capcom: Infinite Hari Ini, Saksikan Juga Trailer Terbaru

Kalau anda minat fighting game yang mempunyai jalan cerita, anda boleh mendapatkan Story Demo Marvel VS Capcom: Infinite di PlayStation Store hari ini.

https://www.youtube.com/watch?v=aitivuTgL-w
Berita ini diumumkan ketika persidangan Sony E3 2017. Dengan tambahan story line yang baru, beberapa karakter baru juga diperkenalkan seperi Gamora, Thanos, Nova, Black Panther, Zero (Megaman X) dan Dante.
Marvel vs. Capcom: Infinite akan berada pada September 19 2017 di PS4, Xbox One dan PC.


FIFA 22: Messi Masih Pemain Paling Tinggi Rating, Lewandowski Tolak Ronaldo Jatuh Nombor 3

EA Sports telah mendedahkan 22 pemain dengan rating tertinggi dalam FIFA 22, dan para peminat sudah mula bercakap-cakap mengenainya.
Antara legenda bola sepak terbaik sepanjang zaman, pada usia 34 tahun, Lionel Messi terus menjadi pilihan EA Sports sebagai pemain nombor satu dengan rating tertinggi, iaitu setinggi 93.
Pesaing utamanya sejak berbelas tahun yang lalu, Crisitano Ronaldo nampaknya tidak lagi mengikuti rapat Messi di tangga kedua seperti tahun-tahun sudah. Sebaliknya Ronaldo bertukar tempat dengan Robert Lewandowski.
Dalam FIFA 22 kelak, Lewandowski menduduki tangga kedua di belakang Messi dengan rating 92, diikuti Ronaldo, Kevin De Bruyne, Kylian Mbappé dan Neymar Jr yang berkongsi rating 91.
Berikut ialah senarai penuh 22 pemain rating tertinggi dalam FIFA 22:
Lionel Messi – 93Robert Lewandowski – 92Cristiano Ronaldo – 91Kylian Mbappe – 91Kevin De Bruyne – 91Neymar – 91Jan Oblak – 91Harry Kane – 90Ngolo Kante – 90Manuel Neuer – 90Marc-Andre Ter Stegen – 90Mohamed Salah – 89Heung Min Son – 89Gianluigi Donnarumma – 89Karim Benzema – 89Virgil van Dijk – 89Joshua Kimmich – 89Allison – 89Thibaut Courtois – 89Casemiro – 89Ederson – 89Sadio Mane – 89

Let the debates begin 🗣 The #FIFA22 Top 22 are here. #FIFARatingsLearn more 👉 https://t.co/ZK0OTWbF37 pic.twitter.com/PrqHGfLJWV— EA SPORTS FIFA (@EASPORTSFIFA) September 13, 2021

FIFA 22 akan dilancarkan pada 1 Oktober untuk PC (Origin, Steam), PS4, PS5, Xbox One, Xbox Series dan Stadia.


Konami, Inter Milan Jalin Kerjasama Eksklusif Dalam eFootball

Konami telah mengumumkan kerjasama eksklusif yang dijalin bersama kelab gergasi dari Itali, Inter Milan untuk game bola sepak mereka, eFootball.
Perjanjian eksklusif ini menandakan Inter Milan tidak akan tampil secara rasmi dalam mana-mana game bola sepak lain, termasuk game keluaran EA Sports, FIFA 23 (game terakhir sebelum menggunakan nama lain pada tahun hadapan).
Konami mendedahkan bahawa perjanjian ini adalah satu perjanjian “jangka masa panjang”, tanpa menyebutkan secara spesifik berapa lamakah tempoh perjanjian itu dimeterai.
Melalui perjanjian ini, Konami memiliki hak ke atas Inter Milan sebagai Global Football Video Game Partner (rakan kongsi game bola sepak global), Training Kit Back Partner (rakan kongsi kit latihan) dan Youth Development Centre Partner (rakan kongsi pusat pembangunan belia).
Melalui kenyataan yang dikeluarkan Inter Milan, pusat latihan yang juga merupakan home kepada Inter Women (pasukan wanita) dan Youth Academy (akademi belia) kini akan dikenali sebagai ‘KONAMI Youth Development Centre in Memory of Giacinto Facchetti’.

We are pleased to announce a new long-term partnership between KONAMI and Italian giants @Inter! 🤝 pic.twitter.com/VgT88X6Im8— eFootball (@play_eFootball) July 1, 2022


CD Projekt Red Keluarkan 2 Trailer Baru Cyberpunk 2077 – Berkenalan Dengan Geng-Geng Night City

Malam tadi, CD Projekt Red telah mengadakan Night City Wire: Episode 3, siri perkongsian kandungan yang bakal disajikan dalam Cyberpunk 2077. Dua buah trailer telah dikeluarkan.
Trailer pertama memperkenalkan para pemain kepada Night City, iaitu bandar utama yang ada dalam Cyberpunk 2077. Berjudul ‘Postcards from Night City’, ia memaparkan pelbagai lapisan masyarakat yang ada dalam game ini, dari sebesar-besar syarikat korporat yang korup, hinggalah kepada rakyat gelandangan yang hidup di jalanan.
Trailer kedua pula memperkenalkan para pemain kepada tujuh buah geng yang akan mewarnai Cyberpunk 2077, iaitu Animals, Tyger Claws, Valentinos, Voodoo Boys, Maelstrom, Mox dan 6th Street. Ciri-ciri setiap geng ini ada dikongsikan secara ringkan dalam trailer ini.
Kedua-dua buah trailer boleh ditonton di bawah:

Cyberpunk 2077 akan dilancarkan pada 19 November ini untuk PC, PS4, dan Xbox One, serta Stadia pada tahun ini juga. Versi penambahbaikan untuk PS5 dan Xbox Series X akan dilancarkan pada tahun hadapan.


Sah: For Honor Perlu Sambungan Internet Sepanjang Masa Termasuk Untuk Story

Satu tindakan oleh Ubisoft yang mungkin boleh memakan diri mereka sendiri.

Semalam, kami ada melaporkan bahawa terdapat khabar angin yang mengatakan For Honor memerlukan sambungan Internet sepanjang masa untuk memainkan game ini. Kami meramalkan bahawa ia adalah sekadar khabar angin liar kerana For Honor telah disahkan bakal memiliki story campaign, dan seperti kelaziman, story campaign pastinya tidak memerlukan sambungan Internet.
Namun, nampaknya ramalan kami ini meleset. Terbaru, menurut Gamezone yang telah melaporkan maklumat ini di NeoGAF, For Honor memerlukan sambungan Internet sepanjang masa, termasuklah sekiranya ingin bermain story campaign. Pengguna NeoGAF itu telah menanyakan persoalan yang telah berlegar sejak semalam itu kepada salah seorang pengurus komuniti Ubisoft, dan beliau telah mengesahkan:

We can confirm that For Honor is an always online experience. Some elements of progression, which is hosted online, are shared across story and multiplayer modes. Players will need to be connected to the Internet at all times to play For Honor.

Ini pastinya satu berita yang kurang baik kepada para pemain yang tidak memiliki sambungan Internet yang stabil atau tidak memilikinya sepanjang masa.
Ia bakal mengecewakan sebilangan besar para pemain, apatah lagi sebelum ini Ubisoft telah memungkiri janji mereka dalam membawakan mode split-screen untuk For Honor.

For Honor akan dilancarkan pada 14 Februari 2017 di PC, PS4 dan Xbox One.


Senarai Pencalonan The Steam Awards Diumumkan!

Valve telah mengumumkan game-game yang telah dicalonkan oleh komuniti di Steam.

Pencalonan The Steam Awards bermula pada Autumn sale yang lepas dan kini Valve telah mengumumkan senarai game-game yang telah terpilih. Menurut Valve, mereka telah menerima sebanyak 15 juta pemilihan dari ahli-ahli komuniti Steam.
Undian untuk calon-calon ini akan bermula pada 22 Disember ini dan berakhir pada 30 Disember, dengan setiap hari pemilihan untuk setiap kategori akan diadakan. Pemenang-pemenang pula akan diumumkan pada 31 Disember kelak.
Berikut adalah senarai penuh pencalonan The Steam Awards 2016.
-The ‘I Thought This Game Was Cool Before It Won An Award’ Award

Euro Truck Simulator 2
Paladins
Starbound
Stardew Valley
Unturned

-The ‘Test of Time’ Award

Age of Empires 2 HD
The Elder Scrolls 5: Skyrim
Sid Meier’s Civilization 5
Team Fortress 2
Terraria

-The ‘Just 5 More Minutes’ Award

Counter-Strike: Global Offensive
Rocket League
Sid Meier’s Civilization 6
Fallout 4
Terraria

-The ‘Whoooaaaaaaa, dude!’ Award

Bioshock Infinite
Doom
Grand Theft Auto 5
Metal Gear Solid 5: The Phantom Pain
The Witcher 3: Wild Hunt

-The ‘Game Within A Game Award’ Award

Garry’s Mod
Grand Theft Auto 5
The Stanley Parable
Tabletop Simulator
The Witcher 3: Wild Hunt

-The ‘I’m Not Crying, There’s Something In My Eye’ Award

Life Is Strange
To the Moon
This War of Mine
Undertale
The Walking Dead

-The ‘Best Use Of A Farm Animal’ Award

ARK: Survival Evolved
Blood and Bacon
Farming Simulator 17
Goat Simulator
Stardew Valley

-The ‘Boom Boom’ Award

BroForce
Doom
Just Cause 3
Keep Talking and Nobody Explodes
Kerbal Space Program

-The ‘Love/Hate Relationship’ Award

Dark Souls 3
Darkest Dungeon
Dota 2
Geometry Dash
Super Meat Boy

-The ‘Sit Back and Relax’ Award

Abzu
Cities Skylines
Euro Truck Simulator 2
Mini Metro
Viridi

-The ‘Better With Friends’ Award

Don’t Starve Together
Gang Beasts
Golf With Your Friends
Left 4 Dead 2
Magicka

Adakah game kegemaran korang tersenarai dalam pencalonan The Steam Awards? Jangan lupa untuk mengundi pada 22 Disember nanti!


Ingkari Kematian Dalam Beta Nioh Yang Kedua!

Bersedia untuk menghadapi cabaran yang seterusnya dalam beta kedua Nioh! Tapi apa pun, kita chill dulu dalam kolam air panas dengan puaka-puaka toyol.

Seperti yang diumumkan, demo kedua bagi Nioh akan tiba khas untuk pemain-pemain di PlayStation 4 dan ia penuh dengan pelbagai content yang boleh dicuba! Demo ini akan boleh didapati di PlayStation Store pada masa yang terhad mulai 23 Ogos hingga 6 September nanti.
Demo terbaru ini membawa pemain melawat 2 stage iaitu Usuki dan Nakatsu. Jikalau korang telah menyelesaikan demo yang pertama, stage Usuki boleh di-skipped dan terus ke stage Nakatsu. Disamping itu, pemain-pemain yang berjaya menyelesaikan demo pertama dulu akan menerima duit ekstra serta set senjata baru untuk dicuba!

Stage kedua iaitu Nakatsu, pemain perlu meredah jalan-jalan tebing gunung dan juga menyelongkar gua-gua yang penuh musuh-musuh supernatural seperti Hinoenma dan juga Yokai yang menyamar sebagai gadis cantik.
Harus diingatkan bahawa jika korang berjaya menghabiskan demo ini, korang akan menerima DLC bertajuk Mark of the Conqueror dan Mark of the Strong untuk game Nioh ni nanti secara percuma!
Penulis JomGaming berjaya mencuba demo yang pertama Nioh, dan berpendapat Nioh mempunyai pelbagai kelebihan dan kekurangan yang boleh diperbaiki.

Nioh dijadualkan untuk terbit pada akhir tahun 2016 nanti, namun begitu masih belum ada tarikh tetap untuknya.


King of Fighters XIV: Team KoF Yang Dah Diumumkan Setakat Ini!

Sejak melancarkan trailer gameplay bagi King of Fighters XIV (KoF14) 3 minggu sudah, SNK Playmore telah mula mengeluarkan trailer-trailer team yang akan ada di dalam KoF14 ini!

KoF14 telah diumumkan di Tokyo Game Show pada September lepas, dan ianya mendapat banyak sambutan dan juga kritikan daripada peminat. Antara yang menjadi bualan adalah KoF14 yang dibina dalam 3D dan rekaan karakter-karakter KoF yang diperbaharui – ada antaranya yang mendapat kecaman sangat teruk dari kalangan kipas-susah-mati KoF!
Dikhabarkan, KoF14 kali ini akan merombak pelbagai aspek permainan dengan features yang baharu termasuk story mode, mission mode, online training mode dan online 3 players team.

Bagaimanapun, itu tidak menghalang SNK Playmore daripada me-release trailer-trailer team yang akan berada di dalam KoF14 itu nanti. Setakat ini, 50 karakter telah diumumkan, dengan dua daripadanya (dijangka adalah Boss dalam story mode) yang masih menjadi misteri.

Team-team dan karakter-karakter yang telah di-announce adalah seperti berikut:

Team China : Shun’ei, Tung Fu Rue, Meitenkun
Team Japan : Kyo Kusanagi, Benimaru Nikaido, Goro Daimon
Team Official Invitation : Sylvie, Kukri, Mian
Team South America : Nelson, Zarina, Bandeiras
Team Yagami : Iori Yagami, Vice, Mature
Team Kim : Kim Kaphwan, Gang-Il, Luong
Team Mexico : Ramon, Angel, King of Dinosaurs
Team Another World : Nakoruru, Mui Mui, Love Heart
Team Villains : Xanadu, Chang Koehan, Choi Bounge
Team K’ : K’, Kula Diamond, Maxima
Team Ikari : Ralph Jones, Clark Still, Leona Heidern
Team South Town : Geese Howard, Billy Kane, Hein
Team Fatal Fury : Terry Bogard, Joe higasi, Andy Bogard
Team Women Fighters : King, Mai Shiranui, Alice
Team Psycho Soldier : Athena Asamiya, Sie Kensou, Chin Gentsai
Team Art of Fighting : Ryo Sakazaki, Robert Garcia, Yuri Sakazaki

SNK juga telah mula mengeluarkan trailer-trailer berasingan bagi team-team yang ada. Kitorang jangkakan SNK akan reveal kesemua team yang ada sepanjang tahun ini sehinggalah pelancaran King of Fighter XIV pada 23 Ogos di US dan 25 Ogos di Jepun!
Sementara itu, jom kita layan trailer-trailer team yang ada!

JomGaming akan terus mengemaskini artikel ini dengan trailer-trailer team yang akan datang! Jadi teruskan bersama kitorang untuk berita-berita King of Fighters XIV, hanya di JomGaming!


Edisi Fizikal Red Dead Redemption 2 Mungkin Bakal Didatangkan Bersama 2 Disk

Satu laporan terbaru telah mengatakan yang edisi fizikal untuk Red Dead Redemption 2 mungkin akan didatangkan bersama 2 disk.
Laporan ini muncul apabila satu pembungkusan (packaging) untuk kotak edisi fizikal PS4 bagi pasaran Jepun game ini telah dimuat-naik secara online. Di bahagian belakang, kelihatan simbol yang menunjukkan terdapat 2 disk di dalamnya. Sama ada gambar tersebut adalah sahih ataupun tidak, masih tak dapat disahkan.

『レッド・デッド・リデンプション2』ディスク2枚組が確定。PS4版ダミージャケットより判明 – https://t.co/U0eZRV0zOp pic.twitter.com/H2BxnMXP2Z
— ゲームのはなし (@gamenohanashi) October 17, 2018
Kehadiran 2 disk dalam edisi fizikal game ini sememangnya sudah dijangka, memandangkan laporan sebelum ini menyatakan yang Red Dead Redemption 2 memerlukan saiz fail sehingga mencecah 105GB untuk dimasukkan ke dalam PS4.
Disk Blu-Ray yang digunakan PS4 kini hanya boleh menampung data maksimum sebanyak 50GB sahaja.
Jika gambar pembungkusan PS4 ini adalah benar, kemungkinan besar juga Xbox One akan mengikut langkah yang sama dengan menggunakan 2 disk. Persoalannya kini, apakah kandungan yang akan dipisahkan antara 2 disk tersebut?

Red Dead Redemption 2 akan dilancarkan pada 26 Oktober ini untuk PS4 dan Xbox One.
Sumber: IGN


Sony Dilaporkan Mahu Game PS5 Dimainkan “Semudah Seperti Menonton Netflix”

Bagi yang belum tahu, Sony akan menampilkan SSD ke dalam PlayStation 5. Teknologi yang canggih ini akan membuatkan PS5 melakukan kerja-kerjanya dengan lebih pantas seperti mengurangkan secara signifikan tempoh loading dan masa untuk muat-turun sesuatu serta mengembang-luaskan lagi apa yang boleh dilakukan oleh pembangun game.
Membincangkan tentang teknologi ini, wartawan gaming terkemuka dari Kotaku, Jason Schreier telah mendedahkan sesuatu yang agak menarik terhadap apakah perancangan sebenar Sony dalam memperkenalkan penggunaan SSD dalam sistem konsol generasi akan datang mereka itu.
Schreier berkata Sony telah mencadangkan para pembangun game supaya pengalaman bermain game di PS5 kelak harus semudah mencari, memilih dan menonton kandungan video di Netflix.
“Saya ada dengar tentang perkara mengagumkan tentang sistem operasi PS5 seperti satu cadangan yang dikemukan kepada para pembangun adalah untuk ‘bermain game PS5 seharusnya semudah Netflix'”, kata Schreier.
“Mereka [Sony] mahu pemain rasa mereka dapat buka game secara terus dan tahu berapa lamakah sesuatu aktiviti itu akan mengambil masa mereka [pemain]. Mereka [Sony] mahu pemain lebih berkehendak untuk bermain dalam jangka waktu pendek berbanding menunggu untuk menghidupkan konsol sedangkan mereka [pemain] tahu mereka hanya ada beberapa jam sahaja untuk diluangkan.”
Memandangkan ini bukanlah kata rasmi daripada Sony, maka kita berwaspadalah untuk mempercayai kenyataan ini. Namun Jason Schreier sentiasa dikenali sebagai seorang yang mendedahkan pelbagai info yang sahih.
Buat masa ini, Sony masih lagi menjadualkan PS5 untuk dilancarkan pada penghujung tahun ini.


E3 2016: Elder Scrolls: Legends Paparkan Gameplay Taktikal! Main Kad Pon Ada Taktik OK!

Bagi yang tak tahu, Elder Scrolls: Legends yang dibangunkan Dire Wolf Digital dan Bethesda ini adalah collectible card game – alah, sama macam Hearthstone, Yu-Gi-Oh dan Magic: The Gathering!

Elder Scrolls ini menceritakan kisah lepas, terkini dan masa hadapan Tamriel. Di dalam Elder Scrolls: Legends, korang akan mampu mengubah sejarah yang tertulis di dalam Elder Scrolls melalui campaign permainan yang penuh penceritaan dan permainan kad yang strategik.

Game ini dijangka akan diterbitkan di platform iOS dan PC pada mulanya, tetapi hari ini mereka telah menambah lagi pembangunan bagi dua lagi platform iaitu Android dan Mac! Untuk maklumat lanjut berkenaan The Elder Scrolls: Legends, lawati legends.bethesda.net.


Nintendo Switch Di Malaysia Lebih Mahal Dari Harga Diumumkan Nintendo! Kenapa Jadi Begini?

Produk dah cantik, marketing dah gempak – sekali gamers Malaysia dipaksa membeli Nintendo Switch dengan game bundled pada harga melampau!

Baru-baru ini, dua kedai game utama di Malaysia masing-masing telah mengumumkan harga pre-order Nintendo Switch mereka. Gamers Hideout telah mengumumkan dua bundle – Nintendo Switch dengan Joy-Con Kelabu (RM2,299) dan Nintendo Switch dengan Joy-Con Neon Merah dan Biru (RM2,399).
Post ini di Facebook menimbulkan kemarahan para gamer.
Kedua-dua bundle ini didatangkan dengan Nintendo Switch, game 1-2 Switch dan game The Legend of Zelda: Breath of the Wild serta beberapa aksesori seperti Joy-Con Grip, Wrist Strap dan sebagainya.
Hari ini, Impulse Gaming pula mengumumkan harga pre-order mereka. Yang menariknya, Impulse Gaming meletakkan harga Nintendo Switch dengan Joy-Con Kelabu / Neon Merah dan Biru pada RM2,099!
Melihatkan harga Impulse Gaming yang sedikit mesra, post ini di Facebook kurang menerima rungutan gamers.
Lagi menarik, Impulse Gaming siap memberikan baucar wang tunai RM100 dan hadiah misteri untuk lebih menarik perhatian gamers di luar sana. Namun, harga pre-order yang diletakkan masih jauh melebihi harga yang diumumkan oleh Nintendo!

JomBaca: Nintendo Switch: Semua Maklumat Korang Patut Tahu Mengenai Handheld/Console Nintendo
Semasa diumumkan oleh Nintendo, Nintendo Switch diumumkan akan berharga 29,980 yen (~RM1164), USD299.99(~RM1335). Dan Nintendo juga mengumumkan Nintendo Switch takkan dibundle bersama game bagi mengekalkan tawaran harga yang rendah itu.

Tetapi apa yang terjadi kini adalah sebaliknya! Seorang gamer telah membuat kira-kira mudah di post Gamers Hideout – dan beliau merumuskan harga ini adalah “ridiculous”, tak masuk akal!
Berapa Sebenarnya Anggaran Harga Nintendo Switch?
Jom kita bandingkan harga pakej yang ditawarkan ini berdasarkan pengumuman-pengumuman harga daripada Nintendo sebelum ini.

Harga Nintendo Switch USD299.99 (~RM1335)
Harga game Nintendo Switch USD60 (~RM267) x2
Jumlah: ~RM1869

Sememangnya harga di atas tidak mengambilkira cukai, GST dan sebagainya, namun jika dikira segala harga tambahan itu, ianya masih rendah berbanding harga yang dibuka oleh Gamers Hideout dan Impulse Gaming.
Kerana tawaran harga yang melampau itu, gamers melihat harga tersebut ditetapkan oleh pengedar tunggal Nintendo di rantau ini iaitu Maxsoft Online. Facebook Maxsoft Online dibanjiri rungutan, ugutan dan persoalan – mengapa harga yang melampau sebegini ditawarkan?

Kami telah menghubungi Maxsoft Online untuk mendapatkan penjelasan, tetapi mereka masih belum memberikan sebarang jawapan kepada soalan kami. Artikel ini akan dikemaskini apabila kami mendapat penjelasan daripada pihak Maxsoft.
Jadi bagaimana? Adakah Nintendo Switch masih menjadi idaman hati? Adakah harganya terlalu tinggi sehingga ianya ‘tidak masuk akal’? Cuba suarakan pendapat korang di ruangan komen.
P.S.: Kami cuba menghubungi sebuah lagi kedai game terkemuka di Malaysia iaitu Heavy Arm Online Gamestore, dan mereka mengatakan bahawa mereka tidak mengambil sebarang pre-order untuk Nintendo Switch. Malahan harga mereka bagi Nintendo Switch juga belum diumumkan lagi.


E3 2016: EA Umumkan Rancangan Mereka Bagi Francais Star Wars!

Nampaknya EA semakin garang dalam menggunakan penguasaan mereka ke atas hakcipta game dari francais Star Wars!
Universe Star Wars yang luas dan merentasi zaman ini akan diterokai dan dihidupkan dengan variasi game di pelbagai platform. Untuk itu, EA sedang bekerjasama dengan studio-studio developer ternama seperti DICE, BioWare, Motive, Visceral Games, Capital Games dan Respawn Entertainment bagi menghasilkan beberapa siri game bertemakan Star Wars.
Motive Studios yang baru ditubuhkan oleh EA, kini sedang bekerjasama dengan DICE di dalam pembikinan Battlefront yang baru. Dikhabarkan, ianya akan mengandungi content dari “filem Star Wars yang akan datang”. Di dalam video ini juga, terdapat beberapa sedutan klip, yang menarik adalah rakaman bagi game dari Visceral Games.
Semak senarai di bawah bagi kesemua kerja-kerja pembikinan games bertemakan Star Wars bersama EA.
DICE + Motive Studios: Bersama dalam pembikinan Star Wars Battlefront baru akan datang pada 2017.
Respawn: Game action-adventure (tiada tarikh pelancaran)
Visceral Games: — Action game akan datang pada 2018
BioWare: Meneruskan pembikinan Star Wars: The Old Republic.
Capital Games: — Meneruskan pembikinan Star Wars: Galaxy of Heroes. (iOS dan Android)
Criterion: Membantu di dalam pembikinan projek Star Wars yang masih dirahsiakan.


Filem Kong: Skull Island Tersembunyi Penuh Dengan Easter Eggs Berkaitan Video Games

Inspirasi video games membara dan menonjol dalam bentuk easter eggs dalam Kong: Skull Island!

Easter egg bermaksud sesuatu benda tersembunyi atau tidak dijangkakan yang merujuk kepada media lain dan dimasukkan ke dalam pelbagai bentuk media seperti filem, komik atau video game.
Pengarah Kong: Skull Island, Jordan Vogt-Roberts ialah gamer sejati yang meminati pelbagai siri video games terkenal seperti Metal Gear Solid dan The Legend of Zelda, menyembunyikan pelbagai easter eggs berkaitan dengan video games kegemaran beliau sebagai suatu penghormatan dan juga pengaruh kepada babak-babak sepanjang dalam filem Kong: Skull Island.
Jordan Vogt-Roberts di sebelah kiri bergambar bersama Hideo Kojima.
Easter eggs yang dimasukkan tersembunyi begitu baik dalam filem sehingga amat susah untuk dikenalpasti. Inilah easter eggs yang beliau berjaya masukkan ke dalam filem Kong: Skull Island yang didedahkan dalam laman Twitter beliau.

Another video game homage in KONG. Anyone who knows me is aware that JOURNEY is one of my favorite things… ever. (cc: @hunicke) pic.twitter.com/M9sUGeJCg4
— Jordan Vogt-Roberts (@VogtRoberts) May 24, 2017

In my last video game related KONG post today…The Sky Devils logo has a very Zelda / Hylian influence. Surprised no one has spotted this. pic.twitter.com/8djyilXen5
— Jordan Vogt-Roberts (@VogtRoberts) May 18, 2017

Small details no one will ever notice but I spent wayyyy too much time designing: The Megaman, Gundam & Metroid inspired helmets in Kong. pic.twitter.com/UQawzrDJBS
— Jordan Vogt-Roberts (@VogtRoberts) May 18, 2017
Namun, bukan semua easter eggs berjaya dimasukkan ke dalam filem.

Dan Gilroy wrote an unused sequence where @twhiddleston broke into a military base. Naturally, i was going to get VERY Metal Gear with it… pic.twitter.com/tnWEu0fxY8
— Jordan Vogt-Roberts (@VogtRoberts) May 19, 2017

At one point there was a very OKAMI inspired creature in KONG. I was obsessed with a tiger that had antlers. Didn't make the cut. pic.twitter.com/E8zv9MU20p
— Jordan Vogt-Roberts (@VogtRoberts) May 18, 2017
Tambahan pula, Jordan Vogt-Roberts bakal mengarah adaptasi filem Metal Gear setelah projek filem Metal Gear ini sudah lama tersadai bertahun-tahun dalam produksi Hollywood. Filem Metal Gear kini dalam perancangan dan setakat ini, tiada tarikh tayangan atau pelakon yang terpilih untuk memainkan watak ikonik Solid Snake.


7 Sebab Kenapa ROG Phone Adalah Smartphone Gaming Paling Unggul Setakat Ini!

Meleleh kitorang menengoknya!

Asus Republic of Gamers (ROG) di Computex 2018 telah mengumumkan smartphone gaming mereka – ROG Phone.
Sekali pandang, rekaan ROG Phone ini memang berkongsi genetik rekaan dan rona warna lineup ROG selama ini – cumanya dipadat dan dipadukan ke dalam bentuk dan pakej smartphone!

Asus ROG berkata, ROG Phone ini dibina bagi memenuhi keperluan dan kemahuan mobile gamers masakini. Jom kita tengok apa yang gempak sangat tu!
1. Tiga Mode Gaming – Desktop, Handheld dan Console!
ROG Phone tapau habis smartphone gaming lain dengan 3 mode gaming yang ditawarkan ini!

Desktop Mode; dengan Mobile Desktop Dock, korang boleh menyambungkan ROG Phone korang dengan mouse, keyboard, monitor 4K, speaker 5.1 dan Gigabit Ethernet!

Ini dah macam setup mobile gaming tryhard! Jangan nanti orang komplen korang pakai mouse dan keyboard kat mobile gaming sudahlah!

Handheld Mode; dengan TwinView Dock yang dilengkapi skrin kedua dan sistem trigger yang lebih padu, korang bukan sahaja boleh bergaming dengan lebih selesa – korang boleh livestream juga kerana jari korang tidak lagi menghalang kamera ROG Phone!

TwinView Dock ini juga dilengkapi dengan bateri 6,000mAH ekstra untuk benar-benar menjadikan ini sistem handheld yang boleh dibawa kemana mana!

Console Mode; dengan WiGig Dock dan GameVice controller pula, korang boleh menikmati pengalaman console gaming! Hanya letakkan ROG Phone korang ke WiGig Dock, pancarkan paparan ke TV melalui WiFi 802.11ad 60GHz – dan mainlah game menggunakan GameVice controller sambil bersandar malas di sofa! Nikmat beb!

2. Processor Power, Grafik Hebat Untuk Gaming Berprestasi Tinggi

ROG Phone ini nanti akan dikuasakan dengan variasi cip Snapdragon 845 8-core yang boleh mencapai CPU clockspeed sehingga 2.96GHz! Lebih laju daripada clockspeed Qualcomm 2.8GHz. Dalam trailer, khabarnya ROG Phone ini memiliki processor mobile paling laju di dunia!

Dah pakai Snapdragon 845, semestinya ianya turut dilengkapi kuasa GPU Adreno 630 yang menjanjikan prestasi 30% lebih hebat sambil mengurangkan penggunaan kuasa sehingga 30% berbanding Snapdragon 835 dan GPU Adreno 5xx mereka sebelum ini.

Selain itu, ROG Phone ini nanti akan didatangkan dengan 8GB RAM. Gandingan mantap powerhouse. Pehh, tak ke berdesup perginye?
3. Sistem Penyejukan Luar/Dalam Untuk Sesi Gaming Siang ke Malam

Bila dah gaming berjam-jam, pastinya smartphone korang mula panas dan game pun jadi lag dan slow. ROG Phone dilengkapi dengan sistem GameCool yang mengalihkan haba dari processor ke chassis menerusi sistem sebaran haba kuprum dan ruang 3D vapor.

Tak cukup jugak? Korang boleh tambah aksesori AeroActive Cooler – kipas yang akan menyebarkan haba dari chassis ke persekitaran! Bergaminglah sampai pengsan! LOL
4. Skrin Paparkan Visual Laju Meleleh Tahap Monitor Gaming

ROG Phone dilengkapi skrin 6 inci dengan aspect ratio 18:9 dan refresh rate 90Hz. Walau tak selaju Razer Phone dengan skrin 120Hz nya, tapi ROG Phone ini sudah lebih laju berbanding kebanyakan smartphone gaming lain!

Tambahan pula, teknologi skrin AMOLED ROG Phone ini setanding dengan monitor gaming ROG Swift PG258Q dengan 1ms response time – monitor yang sama digunakan dalam pertandingan esports! Ada ke smartphone gaming lain yang berani buat janji begini?
5. Butang Tepi Jadi Butang Trigger Dalam Landscape Mode

Tak perlu beli aksesori tambahan untuk jadi trigger smartphone korang. ROG Phone dilengkapi AirTriggers di sisi kiri chassis. Bila nak bergaming, pusingkan ia ke landscape mode dan gunakan butang-butang sensitif ini! Paling best, ianya bergetar setiap kali ditekan, memberikan korang keyakinan haptic feedback – tak payah ragu-ragu dah tekan ke butang nih?
6. Dua Port – Bawah Dan Tepi Untuk Caj Phone Dan Cucuk Audio

ROG turut memahami mobile gamers yang ingin bermain sambil mengecas smartphone mereka. Jadi ROG Phone dilengkapi dengan 2 charging port – satu di bahagian bawah seperti smartphone lain. Dan satu di bahagian sisi kanan chassis – untuk digunakan semasa gaming dalam landscape mode!

Takde lagi masalah kabel mengganggu genggaman korang semasa bergaming!
7. Sistem Bunyian Padu Untuk Kepuasan Aksi Gaming

ROG Phone hadir dengan 2 speaker stereo front-facing yang turut dilengkapi sistem amplifier! Confirm, kalau gaming volume kuat-kuat kat mamak, banyak mata yang jelly.

Selain itu, pengguna headphone juga boleh bergembira. ROG Phone dilengkapi sistem DTS X7.1 virtual surround sound untuk pendengaran padu di dalam game!

Setakat ini, tiada harga diumumkan lagi bagi ROG Phone ini. Tetapi ianya dijangka akan mula dijual pada Ogos 2018 ini bermula dari Taiwan, China, Asia Tenggara dan Jepun. Sama-sama kita nantikan berita selanjutnya berkenaan ROG Phone ini nanti.


Warhammer 40K: Inquisitor – Martyr Penuh Aksi Ganas!

Fans Warhammer 40K mesti teruja dengan hala tuju game ini. Kekejaman melanda di mana-mana.

Warhammer 40K: Inquisitor – Martyr merupakan sebuah game action-RPG yang mempunyai sejarah dan latar belakang siri Warhammer 40k. Ia sedang dibangunkan oleh NeocoreGames dan dijangka siap pada 2017.
Video kali ini membincangkan sistem combat game ini di mana setiap serangan yang menemui sasaran akan mempengaruhi gerakan, memperlahankan pihak musuh. Di samping itu, pemain boleh menyerang bahagian tubuh secara spesifik bagi musuh-musuh yang lebih besar. Ini membenarkan pemain membatalkan ability musuh-musuh yang lebih kuat ini.
Warhammer 40K: Inquisitor – Martyr bakal diterbitkan di PC, PlayStation 4 dan Xbox One.


Video Sinematik Terbaru Apex Legends Mengisahkan Perjalanan Hidup Lifeline

Respawn Entertainment melancarkan trailer sinematik terbaru Apex Legends, untuk siri “Stories from the Outlands”, berjudul “Family Business”, memperlihatkan perjalanan hidup Lifeline dari seorang remaja yang suka memberontak kepada media kombat yang digeruni.


Shadow of the Tomb Raider: Sinematik Trailer, Screenshots, Bonus Pre-Order Dan Season Pass

Lara Croft kembali lagi!

Square Enix secara rasminya telah mengumumkan Shadow of the Tomb Raider sebelum ini, yang mana ia bakal dikeluarkan pada 14 September ini di PC, PS4 dan Xbox One. Terbaru, mereka telah mendedahkan beberapa info tambahan tentang game ini yang pastinya akan menarik minat korang.
Video gameplay masih belum diperlihatkan namun trailer sinematik telahpun dikeluarkan. Korang boleh saksikannya di bawah, menyaksikan sisi Lara Croft yang lebih gelap:

Screenshots dalam game juga telah didedahkan dan korang boleh lihat di bawah aksi-aksi wanita lasak ini menyelamatkan keadaan, merentasi hutan, mencipta letupan, memanjat di tepi laut dan banyak lagi.

Di bawah pula adalah box art yang akan digunakan di PS4 dan Xbox One:

Pre-Order
Kalau korang melakukan pre-order untuk mana-mana edisi game ini (lihat di bawah), korang akan diberikan akses lebih awal kepada game ini, iaitu 48 jam sebelum tarikh pelancaran sebenar.
Edisi-edisi Yang Ditawarkan & Season Pass
Di bawah adalah edisi-edisi yang telah diumumkan. Harga diletakkan dengan harga USD. Korang boleh semak harga di kedai-kedai tempatan berdekatan untuk dapatkan harga dalam Ringgit.
Shadow of the Tomb Raider – Limited Steelbook Edition (USD59.99)

Game penuh
Steelbook packaging
Tiga art cards

Shadow of the Tomb Raider – Croft Steelbook Edition (USD89.99)

Game penuh
Limited Edition Steelbook
Tiga art cards
Season Pass
Tiga senjata tambahan
Tiga pakaian tambahan
Original game soundtrack
48 jam akses lebih awal

Shadow of the Tomb Raider – Digital Deluxe Edition (USD69.99)

Game penuh
Senjata dan pakaian tambahan
Original soundtrack

Shadow of the Tomb Raider – Ultimate Edition (USD199.99)

Termasuk Croft Steelbook Edition
Item fizikal: patung, lampu suluh, pembuka botol

Shadow of the Tomb Raider – Season Pass (USD29.99)

Tujuh pengembaraan baru yang digelar “Paths”
Paths termasuklah naratif baru, misi baru, Challenge Tomb, senjata baru, pakaian baru dan skil baru
Challenge Tomb pertama akan memperkenalkan fungsi co-op baru
Pemilik Season Pass akan menerima senjata, pakaian dan skil eksklusif pada hari pertama pelancaran

Amacam? Edisi mana yang akan korang pilih untuk meneruskan pengembaraan bersama Lara Croft?
Terima kasih DualShockers, VG247.


Activision Dan Tencent Bekerjasama Untuk Bawakan Call of Duty Mobile Di China, Akan Jadi Free-To-Play

Call of Duty pula akan menerjah platform mobile.

Activision dan Tencent sedang bekerjasama untuk membawakan Call of Duty ke platform mobile di China. Game tersebut akan menjadi game percuma (free-to-play) dan menampilkan karakter, map, mode dan senjata dari pelbagai siri Call of Duty, lapor Business Wire.
Pembangunan game ini akan diketuai oleh studio mobile yang terkenal daripada Tencent, iaitu Timi, dan akan dilancarkan dalam masa beberapa bulan akan datang.
Ini kenyataan yang dikeluarkan pengurus besar francais Call of Duty, Rob Kostich:
“Kami sedang bekerja rapat denagan salah satu studio mobile Tencent yang mantap, Timi, untuk membangunkan sebuah pengalaman Call of Duty yang seronok dan original yang menyampaikan gameplay dan mekanik yang mantap kepada pemain mobile. Call of Duty telah menerajui pengalaman aksi first-person di seluruh dunia untuk beberapa tahun dan melihat ia akan dihidupkan ke platform mobile adalah sangat mengujakan. Kami tidak sabar untuk peminat bermain.”
Ini pula kata-kata daripada senior naib presiden Tencent Holdings, Steven Ma mengenai kerjasama ini:
“Tencent teruja untuk membawakan francais video game konsol no. 1 teratas di dunia untuk lapan hingga sembilan tahun lalu kepada jutaan pemain game mobile di China. Kami akan bawakan bermacam karakter, kandungan dan mode daripada francais yang hebat ini kepada satu mobile game Call of Duty baru yang akan memenuhi citarasa dan cara bermain pemain mobile di China. Kami memandang ke hadapan untuk mendedahkan judul ini dalam masa terdekat dan melancarkan game ini di China dalam beberapa bulan akan datang.”

Buat masa ini, nampaknya mereka hanya akan memfokuskan Call of Duty mobile ini untuk pasaran China sahaja. Mahukah korang ia dilancarkan ke seluruh dunia?


Guillermo Del Toro Cerita Tentang Peranan Beliau Dalam Death Stranding, Game Terbaru Hideo Kojima

Guillermo del Toro pernah bekerjasama bersama Hideo Kojima sebagai penolong pengarah P.T. Kali ini beliau bercerita tentang kerjasama di dalam Death Stranding!

Di dalam satu temuramah bersama IGN, beliau berkata beliau akan memainkan peranan yang lebih kecil di dalam Death Stranding yang dihasilkan oleh Kojima Production.

Beliau berkata, “Saya terlibat sebagai seorang karakter. Kojima-san menelefon saya dan berkata ‘Saya mahu anda menjadi karakter di dalam game tersebut,’ dan saya terus bersetuju! Beliau membincangkan idea mengenai karakter tersebut, selain itu saya tidak terlibat secara kreatif langsung.”
“Ini sepenuhnya adalah game Kojima-san. Saya rasa ianya akan menjadi game yang hebat, 100%. Ini adalah beliau dengan idea beliau. Saya hanya patung di dalam tangannya. Peranan saya hanyalah sebagai pasukan sorak kepada idea-idea beliau, dan diimbas berjam-jam lamanya. Itu sahaja.”

Apabila ditanya tentang proses imbasan motion capture bagi game tersebut, beliau menjawab;
“Kami melakukan proses imbasan yang sangat teliti. Ianya mengambil masa lebih kurang tujuh jam, hanya untuk proses imbasan. Kami juga menggunakan tiga kali ganda jumlah kamera daripada yang biasa bagi model jarak medium ataupun close-up. Saya sendiri pernah melakukan imbasan bagi filem-filem saya, dan saya tahu apa yang beliau lakukan akan menjadikan saya karakter yang sebenar di dalam game beliau nanti.”
Death Stranding sedang dibangunkan bagi platform PlayStation 4.


Malaysia Cyber Games 2015: Sekilas Pandang

Malaysia Cyber Games sudah memasuki hari yang ke-3. Jom follow serba sedikit apa yang berlaku pada hari pertama dan juga hari kedua.

JomBaca: Malaysia Cyber Games 2015: Kehangatan Semakin Terasa!

Pada hari pertama tiada banyak aktiviti di dalam stadium yang di lakukan, hanya pertandingan untuk peringkat kumpulan bagi Counter Strike: Global Offensive, Street Fighter 4 dan juga FIFA 16.

Peminat kelihatan banyak berkumpul di luar stadium kerana pertandingan ini dilakukan di bahagian luar stadium.

Selain daripada pertandingan FIFA 16, Counter Strike dan juga Street Fighter 4, jualan cenderamata untuk game Dota 2 serta food truck juga ada di luar kawasan stadium. So, ini memudahkan mereka untuk mencari makanan dan shopping.

Memasuki hari kedua, kemeriahan semakin terasa kerana ramai peminat mula membanjiri Stadium Negara untuk menyaksikan pertandingan tumpuan iaitu Dota 2.
Sehingga ke tengah malam tadi, 8 Team sudah pun menempatkan diri keperingkat suku akhir. Dan yang mengejutkan 2 pasukan pilihan iaitu Team Redemption dan juga Underminer tersingkir.

Jom saksikan sedikit suasana di dalam Stadium Negara di mana pertandingan mencari Siapa Taring iaitu Dota 2 dijalankan.

JomBaca: Malaysia Cyber Games Bawak Tetamu Istimewa!
Bagi mereka yang tidak berpeluang menonton perlawanan Dota 2 di Stadium Negara, bolehlah menonton perlawanan ini di Astro di saluran 808.
Apa pun, kami dapat rasakan peminat-peminat Dota 2 terutamanya tidak sabar menanti hari ke-3 memandangkan ada special event di mana Team Secret akan meluangkan masa bersama peminat-peminat mereka.
Selain itu perlawanan Dota 2 di antara Team Secret menentang Pilihan Penonton iaitu 10 vs 10 mode akan di jalankan. Ini pasti menyeronokkan melihat para penonton di buli oleh Team Secret.
ADIOS!!


Genshin Impact Meraih RM1.6b Dalam Masa 2 Bulan Di Platform Mobile

Pembangun Mihoyo sememangnya meraih keuntungan yang lumayan daripada game Genshin Impact, walaupun baru dilancarkan pada bulan September lalu.
Menurut Sensor Tower (via VentureBeat), Genshin Impact meraih sebanyak $393 juta (sekitar RM1.6 billion) pada dua bulan pertama untuk mobile sahaja selepas ia dilancarkan pada 28 September.

Genshin Impact merupakan game free-to-play open-world yang boleh didapati untuk iOS dan Android, serta boleh didapati untuk platform Playstation 4, Playstation 5, dan PC.
Selama beberapa minggu, Genshin Impact telah menarik perhatian ramai gamer dan pihak-pihak media dengan gameplay yang diinspirasikan dari Zelda: Breath of the Wild.
Bersama-sama dengan Among Us dan Fall Guys, Genshin Impact membuktikan bahawa video game yang mempunyai elemen sosial sangat penting kepada mereka yang tinggal di rumah semasa pandemik COVID-19. Malah, Google Play juga menobatkan Genshin Impact sebagai Game of the Year 2020.

Sensor Tower juga mengatakan Genshin Impact berada di tangga kedua dalam meraih keuntungan dalam mobile game. Tempat pertama dimiliki oleh Honor of Kings oleh Tencent. Sensor Tower juga menganggarkan Genshin Impact meraih lebih daripada $6 juta (sekitar RM24 juta) sejak hari pertama dilancarkan.
Genshin Impact berada di tangga pertama dalam pasaran video game di China dengan pemain membelanjakan sebanyak $120 juta (sekitar RM488 juta) (30.5%). Manakala, Jepun berada di tangga kedua dengan sebanyak $98 juta (sekitar RM399 juta) (25%). Amerika Syarikat di tangga ketiga dengan $74 juta (sekitar RM301 juta) (18.8%) dan tempat keempat ialah Korea Selatan.
Bagi rantau Eropah pula, ia tidak menunjukkan perbelanjaan yang memberangsangkan. Jerman merupakan pasaran dengan perbelanjaan terbesar di Eropah, yang meliputi 2.4%.
Pengguna iOS merupakan pembeli terbanyak untuk Genshin Impact dengan anggaran sebanyak $226 juta (sekitar RM920 juta) (57.5%).
Harus diingat, semua anggaran perbelanjaan yang diperoleh Genshin Impact seperti dinyatakan di atas hanyalah dari platform mobile sahaja. Menarik untuk diketahui, sekiranya ada analisis, berapakah perbelanjaan yang berjaya dikumpulkan game ini di platform PlayStation, dan PC.


Jadual WitcherCon Didedahkan – Bual Bicara Bersama Henry Cavill, Penulis Siri TV, Pembangun Game, Banyak Lagi

Selepas memperlihatkan teaser trailer WitcherCon, Netflix dan CD Projekt Red telah mendedahkan pula jadual atau slot-slot yang disediakan untuk acara WitcherCon yang bakal berlangsung pada bulan hadapan.
Antara yang paling menarik adalah bual bicara bersama para pelakon dan penulis untuk siri drama terbitan Netflix, yang mana mereka akan berkongsikan perjalanan mereka membikin musim kedua. Antara panel dalam slot ini adalah Lauren Schmidt Hissrich, Anya Chalotra, Freya Allan, Mimî M Khayisa, dan Paul Bullion.
Kemudian ada pula perkongsian yang lebih memfokuskan kepada Yennefer dan Ciri — diceritakan sendiri oleh pelakon-pelakonnya, Anya Chalotra dan Freya Allan tentang evolusi kedua-dua watak ikonik itu.
Tentunya para pembangun CD Projekt Red tidak ketinggalan untuk mengisi beberapa slot khas. Mereka akan bercerita tentang bagaimana mereka telah membangunkan dunia imaginasi The Witcher sejak lebih 13 tahun yang lalu.
Selain itu, ada satu lagi slot istimewa di mana individu-individu penting dari kedua-dua siri Netflix dan game CD Projekt Red akan berentap dalam satu permainan kuiz santai untuk menguji siapakah antara mereka yang lebih arif dalam pengetahuan dunia The Witcher.
Satu lagi kandungan The Witcher yang amat dinantikan ramai adalah filem anime The Witcher: Nightmare of the Wolf. Studio Mir akan berkongsikan bagaimana mereka menadaptasi universe Witcher kepada bentuk animasi.
Satu slot yang mungkin paling dinantikan adalah temu bual bersama Henry Cavill, seorang peminat buku dan game The Witcher serta beliau sendiri yang menghidupkan watak Geralt of Rivia dalam siri Netflix. Lebih menarik, mereka mengacah yang Cavill mungkin ada mendedahkan sedikit kejutan dalam slot ini.
Di antara slot-slot utama ini, terdapat juga slot-slot lain di mana acara ini akan menyelitkan tentang GWENT: The Witcher Card, sejarah Kaer Morhen, game mobile The Witcher: Monster Slayer, patung mainan, komik, buku, dan board game baharu.
Semua acara dan slot ini akan disiarkan merentasi dua sesi siaran langsung — berikut adalah tarikh dan waktunya (waktu Malaysia):
Sesi pertama: 10 Julai 2021, 1 pagi.Sesi kedua: 10 Julai 2021, 9 pagi.
Di bawah pula adalah dua channel Youtube yang akan bersiaran langsung acara ini:
The Withcer (game)Netflix

Detecting some strong magic… looks like we’re getting closer to the #WitcherCon! ✨Time to share the official schedule – check it out below and save the dates!For more details visit https://t.co/nbzi5J56z5 pic.twitter.com/2bhDFQnmKw— The Witcher (@witchergame) June 28, 2021


JomGaming.TV: Muka Siapa Yang Paling Lawa?

Dari PES vs FIFA yang tak berkesudahan, ke update terbaru CTE Battlefield 4, hinggalah ke loadout MGS V yang terbaik –  semuanya hanya di JomGaming.TV!
Jom tengok jom!

1. Muka Siapa Yang Paling Lawa?
PES vs FIFA! Satu rivalry yang sangat panas sejak berzaman-zaman. Kali nih, kita tengok pulak perbandingan muka , selepas kedua-dua series nih dah keluarkan demo masing-masing bagi edisi tahun 2016. Jadi, mana satu yang lebih mengancam? FIGHT!

2. Ultimate Gameplay Challenge!
Masih lagi berkisar tentang rivalry agung nih! Sebagai peminat game bola sepak, pastinya korang dah cuba kedua-duanya. Tapi, kalau korang belum cuba, nih kitaorang ada sediakan video gameplay PES 2016 & FIFA 16 back-to-back untuk merasai secara ultimate-nya, apakah perbezaan kedua-dua game nih!

3. Celebration Yang Baru!
FIFA series sememangnya terkenal dengan celebration goal yang realistik. Semestinya, FIFA 16 nanti bakal menampilkan celebration-celebration yang lebih banyak dan ohsem! Dengan tarikh release full game nih yang tinggal beberapa hari saja, EA Sports telah mengeluarkan video tutorial yang mengajarkan cara-cara meraikan jaringan yang terbaru! Baik korang belajar, so nanti boleh tunjukkan kepada rakan-rakan untuk menambahkan api kemarahan mereka setelah korang menjaringkan gol! Huhuhu…

4. Banyak Update Baru nih!
Dengar cerita, dalam Community Test Environment (CTE), DICE ada ubah sikit dengan smoke grenade nih. Dan, di Community Map Project (CMP) pulak, ada update jugak tentang game mode Rush. Jom kita dengar apa kata LevelCap mengenai update-update terbaru nih!

5. Tambah perencah, secukup rasa!
Korang punya demam MGS V dah habis ke belum? Kalau korang masih demam tuh, eloklah kitaorang tambahkan lagi perencah dan perasa kepada demam korang dengan loadout-loadout yang ohsem nih!

Jadi, itu saja video-video menarik untuk kali ini. Nantikan kompilasi video cantik tertarik menarik dari kitorang! Korang juga boleh tengok video-video ni di frontpage JomGaming.my –  hanya scroll ke bawah untuk access playlist Youtube kitorang!
Jumpa lagi!


Vansquad, Pemain Overwatch Amatur Bikin Pemain Overwatch Profesional Korea Selatan Ketakutan!

Vansquad yang berusia 32 tahun dan bekerja di Korea Selatan mempunyai hobi: bikin pemain pro Overwatch gerun. Dengan skill headshot gini, kitorang pun seram!

Limelatte, seorang Redditor telah berkongsi video-video gameplay Overwatch yang memaparkan kehebatan skill headshot Vansquad menggunakan McCree dan Widowmaker menentang pemain Overwatch pro Korea Selatan!
Dalam video di bawah, korang boleh lihat reaksi pemain-pemain pro – Lee Tae Jun, bekas pemain Lunatic-Hai dan Kim “Haksal” Hyo Jong, pemain RunAway yang menjerit ketakutan setiap kali terserempak dengan Widowmaker atau McCree Vansquad. Mereka begitu takut sehingga seluruh pasukan terpaksa serbu bersama untuk mengalahkan Vansquad seorang!

Kehebatan Vansquad menjadi berita sensasi di scene Overwatch Korea Selatan. Ramai yang menuduh beliau menggunakan ‘aimbot’ (software yang membantu mencari sasaran secara automatik) sehingga ramai pemain-pemain yang hebat mengajak beliau untuk 1v1.
Hasilnya, dalam video di bawah, selamba aje Vansquad mengalahkan pencabar-pencabarnya sambil membuktikan bukan aimbot, sebaliknya bakat semulajadi!

Hebat tak hebatnya Vansquad ni, beliau pernah ditawarkan menjadi pemain Overwatch profesional – tetapi beliau menolak! Beliau memberi alasan inginkan kehidupan normal dan bermain game untuk relaks sahaja selepas kerja!
Mengikut post Reddit tersebut, Vansquad mula bermain game first-person-shooter sejak berumur 13 tahun dan menjadi terkenal kerana kehebatannya di dalam CS:GO dan Quake.
Menurut laman statistik pemain Overwatch, Vansquad berada di nombor 67 dalam leaderboard Korea Selatan dan antara 500 pemain terbaik seluruh dunia!


Microsoft Poland Secara Tidak Sengaja Membocorkan Sokongan Mouse Dan Keyboard Untuk Xbox One

Microsoft Poland nampaknya secara tidak sengaja telah mengumumkan sokongan mouse dan keyboard untuk Xbox One.
Walaupun sokongan mouse dan keyboard untuk konsol selalu menjadi tajuk yang kontroversi, Microsoft selalu mengekalkan bahawa ianya adalah idea terbuka. Nampaknya pengguna Xbox One akan mendapat sokongan itu tidak lama lagi.
Microsoft Poland mengesahkan bahawa sokongan mouse dan keyboard sedang berada dalam pembangunan dalam satu post yang telah dibuang di Windows Latest.
Kenyataan di laman web Windows Latest sebelum ia dibuang. Sumber: Gamerpros
“Sesetengah pemain lebih suka untuk menguasai dunia alam maya dengan controller. Ada juga yang menghargai ketepatan dengan pergerakan mouse. Ada juga yang tidak boleh bayangkan bermain dengan apa sahaja selain keyboard. Sekarang, pemilik Xbox One termasuk model S dan X boleh memilih aksesori mengikut kemahuan mereka. “PC Master Race?” Terima kasih kepada sokongan keyboard, kami boleh bercakap mengenai “Xbox Master Race”.” Kenyataan yang tertulis dalam post tersebut.
Seseorang mungkin telah menekan butang pengumuman terlalu awal. Walau apapun, ia masih tidak jelas bagaimanakah implementasi ini akan dilaksanakan. Jadi kita perlu menunggu pengumuman yang lebih kukuh untuk mengetahui dengan lebih lanjut.


Sony Belum Sahkan Yang God of War: Ragnarok Adalah Judul Rasmi Sekuel Itu

Beberapa hari lalu, Sony ada membentangkan laporannya kepada para pelabur, yang mana ia boleh diakses oleh orang awam.
Banyak berita baharu yang didedahkan dalam laporan tersebut, antaranya kehadiran Uncharted 4 ke platform PC tidak lama lagi.
Selain itu, ada satu berita tergempar mengenai sekuel God of War (2018) ditampilkan dalam laporan berbentuk PDF itu. Sony ada menyenaraikan beberapa game PS5 yang telah dan bakal dilancarkan — salah satu daripadanya adalah meletakkan logo God of War: Ragnarok.
Dalam satu kenyataan yang dikeluarkan kepada IGN, pihak Sony telah mengesahkan yang mereka tersilap letak logo God of War: Ragnarok di dalam laporan tersebut, yang mana ia sebenarnya adalah logo yang dicipta oleh seorang peminat sahaja (fan-made).
Umum berspekulasi bahawa pekerja grafik yang menyiapkan laporan itu tentunya telah mencari logo sekuel God of War di Google sahaja dan menemui logo yang dicipta peminat itu. Andaian.
Sony telahpun mengemaskini PDF tersebut dan menggantikan logo ‘God of War: Ragnarok’ itu kepada logo God of War yang lebih generik. Berikut ialah perbandingan antara sebelum dan selepas kemaskini PDF itu:
Logo God of War: Ragnarok dalam PDF asal sebelum dikemaskini.
Logo God of War yang lebih generik dalam PDF yang telah dikemaskini.
Kekacauan ini turut mendapat reaksi dari pengarah game pertama dan sekuelnya, Cory Barlog yang memuatnaik GIF penuh kecewa di Twitter. Walaupun tidak menyatakan secara jelas apakah maksud GIF itu, tentunya ia berkaitan dengan laporan PDF tersebut kerana dimuatnaik ketika isu tersebut sedang hangat dipertakatakan.

pic.twitter.com/W3TvNQonTd— cory barlog 🖖 (@corybarlog) May 26, 2021

Terdapat dua kemungkinan daripada tindakan Sony menukar logo God of War: Ragnarok kepada logo God of War yang lebih generik dalam laporan PDF ini. Pertama, God of War: Ragnarok mungkin adalah judul rasmi sekuel itu, namun logo yang digunakan itu bukanlah logo rasmi, sebaliknya hanya rekaan peminat. Kedua, judul rasmi sekuel itu sememangnya belum diumumkan dan kemungkinan besar tiada ‘Ragnarok’ pun dalam judulnya.
Sekiranya kita amati semula teaser pertama sekuel God of War itu, Sony dan Santa Monica sememangnya tidak menyatakan ‘God of War: Ragnarok’ adalah judulnya. Sebaliknya, hanya terdapat tulisan “Ragnarok Is Coming” di akhir video tersebut.
Apa-apa pun, sama-samalah kita nantikan sebarang pengumuman rasmi mengenai sekuel yang amat dinantikan ramai ini.


Uniqlo Malaysia lancarkan 4 design tshirt eksklusif PlayStation

@jomgamingmy Uniqlo lancarkan 4 design tshirt eksklusif PlayStation #jomgaming #uniqlo #playstation #gaming #gamingmemes #gaminglife #GamingPosts #gamingsetup #Gamingmeme #gamingpc #gamingcommunity #gamingroom #gamingrig #gamingislife #gamingnews #gaminggear #gamingchannel #gamingmouse #gaminggirl #gamingart #gamingphotography #gamingaddict #GamingPictures #gamingchair #gamingforlife #gamingfolk #gamingstation #gamingheadset #gamingkeyboard #gamingbag #gaming4life #gamingcomputer #gamingpost #malaysia #malaysian #malaysiatrending #Malaysiaboleh #malaysianblogger #malaysiaonline  ♬ original sound – jomgamingmy – jomgamingmy


Dominasi Dunia Dalam Trailer Terbaru Middle-earth: Shadow of War

Memaparkan persekitaran Middle-earth yang lebih luas dan variasi.

Dalam video trailer kali ini, kita dapat saksikan pemain akan dibawa kembali untuk mengembara dalam persekitaran Middle-earth yang lebih luas dan pelbagai. Buat masa ini, Monolith Productions telah mengesahkan bahawa pelbagai kawasan baru untuk diterokai dalam sekuel ini seperti Cirith Ungol, Gorgoroth, dan Island of Nurn.
Middle-earth: Shadow of War bakal membawa pelbagai perubahan dan kemaskini dalam siri ini yang diantaranya melibatkan Nemesis System, peperangan epik, sistem RPG yang lebih mendalam dan macam-macam lagi.
Middle-earth: Shadow of War bakal tiba untuk PC, PlayStation 4 dan Xbox One.


Saksikan The Rock Dan Jack Black Terperangkap Dalam Video Game – Ini Adalah Trailer Terbaru Filem Jumanji

Tahun 1995 lalu, filem Jumanji bawakan kepada kita filem yang bertemakan board game. 22 tahun kemudian, filem ini sajikan kita dengan sekuel terbaru.

Dalam trailer Jumanji: Welcome To The Jungle terbaru, ia memaparkan 4 remaja termasuk dan terperangkap ke dalam sebuah video game. Apabila termasuk ke dalam video game ini, 4 remaja ini telah bertukar kepada rupa fizikal dewasa pula dengan penuh lucu – iaitu Dwayne Johnson (The Rock), Kevin Hart, Karen Gillan, dan Jack Black.
Korang boleh saksikan video trailer di bawah:

Jumanji: Welcome To The Jungle akan berada di pawagam bermula Hari Krismas ini.


Destiny 2: Map PvP Baru – Endless Vale, Void Warlock dan Sentinel Titan Dipertontonkan. Mana Gameplay Hunter?

IGN telah mendedahkan video-video baru seperti lawatan ke Endless Vale – map PvP baru di dalam Destiny 2 dan juga gameplay trailer bagi Void Warlock dan Sentinel Titan.

Mode Player versus Player (PvP) di dalam Destiny 2 akan menampilkan beberapa perubahan:

Kesemua game mode PvP akan adalah 4v4
Tempoh capture flag takkan bertambah laju jika ada ramai Guardian
Point A & C sudahpun ditawan apabila game bermula
Tiada lagi neutral point lalu capture. Terus capture. Lagi laju dan mencemaskan!
Jika berjaya capture semua point – korang akan activate Power Play: lebih banyak markah apabila membunuh musuh
Kesemua perlawanan adalah 8 minit panjang
Mercy Rule (perbezaan markah terlalu besar sehingga game ditamatkan secara automatik) akan ada, tetapi masih dibangunkan

Map PvP Baru – Endless Vale
Endless Vale pula adalah map PvP baru yang boleh korang mainkan semasa sesi open beta PS4 pada 18hb ini. Ianya bersaiz kecil seperti Burning Shrine ataupun Anomaly (urgghh) dari Destiny 1.
Peta ini menampilkan senibina Vex dan tinggalan puing mereka yang sedikit dimakan hutan dan tumbuhan di planetoid, Nessus. Rekaan chokepoint dan laluan flanking ke setiap point kelihatan seperti menggalakkan peperangan jarak dekat – pasti mencemaskan!

Void Warlock & Sentinel Titan
Di samping itu, gameplay Void Warlock dan Sentinel Titan turut dipertontonkan. Tak banyak beza dari segi rekaan berbanding Destiny 1 – tetapi beberapa pembaharuan dari aspek sound design dan bunyian karakter kini lebih kedengaran. Contohnya apabila karakter melompat dan apabila ditembak musuh.
Bagaimanapun, penulis lebih tertarik dengan gameplay Sentinel Titan kerana senjata heavy machine gun yang digunakan dan Super ala Captain America. Menarik pulak main Titan ganas offensive gini.
Amacam? Tak sabar nak try Destiny 2? Korang dah pre-order Destiny 2?
*Gameplay Hunter belum lagi didedahkan IGN. Artikel ini akan dikemaskini apabila video Hunter telah didedahkan nanti.


Fire Dragoon E-Sports: Organisasi Profesional Bangunkan Bakat eSports Malaysia – Mencari Pasukan Overwatch!

Fire Dragoon E-sports ingin bangunkan bakat eSports tempatan dan beri peluang kepada gamers berbakat menyertai organisasi eSports profesional.

Semalam berlangsung majlis pelancaran Fire Dragoon E-sports, sebuah organisasi eSports profesional tempatan kini dengan kerjasama bersama TteSPORT, jenama perkakasan eSports daripada Thermaltake Technology.

Dengan hasrat membawa eSports Malaysia ke tahap lebih tinggi, Fire Dragoon E-sports sedang mencari bakat-bakat baru eSports melalui anjuran workshop dan seminar berkaitan eSports.

Menurut Fire Kam Jun Jin, Pengarah Urusan Fire Dragoon E-sports Sdn Bhd, “Untuk memajukan industri eSports tempatan, organisasi eSports perlu bangkit membangunkan bakat eSports. Kami berhasrat memajukan pemain kami menjadi atlit profesional bagi meningkatkan nilai mereka bukan sahaja di dalam game bahkan di luar game.”

Fire Dragoon mengurus pasukan-pasukan eSports sepenuh masa/sambilan bagi Defense of the Ancients 2 (DotA2), League of Legends (LoL), dan CounterStrike: Global Offensive (CS:GO). Bukan itu sahaja, Fire Dragoon E-sports juga sedang mencari bakat-bakat eSports bagi Overwatch, FIFA Online 3, Hearthstone dan banyak lagi!

Nama Fire Dragoon cukup gah di arena eSports tempatan. Pasukan DotA 2 mereka menduduki tempat ke-6 di peringkat kelayakan SEA Boston Major yang lepas. Mereka juga kerap menduduki tiga tempat teratas di pertandingan-pertandingan tempatan seperti di UMobile GameOnz MSI MGA DotA 2 Disember lepas. Pasukan LoL Fire Dragoon juga kini menduduki pasukan Top 4 Malaysia, serta terlibat di dalam Malaysian Pro-Circuit yang dianjurkan Garena.
Dalam usaha untuk pergi lebih jauh, Fire Dragoon kini sedang mengembangkan portfolio mereka dengan mencari pasukan Overwatch untuk menyertai mereka dan bertanding di dalam pertandingan-pertandingan tempatan yang akan datang. Mereka juga merancang untuk menerokai segmen streaming dan gaming dalam masa terdekat.

Anda berbakat sebagai pemain atau pengurus pasukan di dalam Overwatch, FIFA Online 3, Hearthstone ataupun mana-mana game eSports yang lain?
Hubungi Fire Dragoon E-sports di Facebook mereka, ataupun emelkan terus ke [email protected]. Laman web Fire Dragoon E-sports sedang dibangunkan, tetapi teruskan menanti maklumat lanjut di laman rasmi mereka nanti.

Saksikan gambar-gambar sekitar majlis pelancaran Fire Dragoon E-sports di Facebook JomGaming!

Fire Dragoon E-sports sebuah organisasi eSports Malaysia telah melancarkan semula jenama organisasi mereka, kali ini…
Posted by JomGaming on Ahad, 19 Mac 2017


No Man’s Sky Akan Mempunyai Banyak Update Percuma, Tiada DLC Berbayar!

Berita ini pasti akan menggembirakan kesemua pemain game eksplorasi ini.

Masa depan No Man’s Sky pastinya akan cerah dan jumlah pemain game ini yang ramai mungkin akan kekal buat jangka masa yang lama dengan pengumuman berita ini.
Ketua studio Hello Games, Sean Murray dalam temu ramahnya bersama Red Bull telah mendedahkan bahawa No Man’s Sky akan disokong pada masa akan datang dengan update-update yang percuma, dan tiada DLC berbayar akan ditawarkan.
“Kami mahu menambah pelbagai features, seperti yang telah kita bincangkan: Freighters, kubu-kubu, perkara-perkara seperti ini. Tapi, kami akan memberikannya secara percuma. Kamu telah membeli game ini, jadi, kamu sepatutnya mendapat perkara-perkara ini tanpa perlu membayar dengan wang tambahan. Jadi tidak, tiada DLC berbayar, hanya patch,” kata Murray.

No Man’s Sky telahpun dilancarkan di PS4 semalam, dan akan menemui para pemain di PC pada Jumaat ini.
JomBaca: Ke Tepi Netflix, ‘Jom, No Man’s Sky & Chill’ Sambil Layan Livestream Daripada Developer!


Android 21, Yamcha Dan Tien Disahkan Bakal Beraksi Dalam Dragon Ball FighterZ

3 watak lagi diumumkan lagi melalui majalah V-Jump.

Nampaknya Bandai Namco telah mengumumkan 3 watak baru bagi Dragon Ball FighterZ melalui keluaran terbaru majalah V-Jump baru-baru ini iaitu Android 21, Yamcha dan Tien.
Android 21 merupakan sebuah watak baru yang telah direka sendiri oleh Akira Toriyama dan merupakan salah seorang watak penting dalam perjalanan cerita Dragon Ball FighterZ.
Yamcha pula akan direka sebagai watak yang bertarung pada jarak dekat dengan serangan istimewa yang dikenali sebagai “Neo Wolf Fang Fist” manakala Tien pula akan mempunyai teknik pelbagai yang mampu mengelirukan lawan.

Dragon Ball FighterZ dijadualkan tiba pada Februari 2018 bagi PC, PlayStation 4 dan Xbox One.
Sumber: ShonenGames.


Pra-Tempah The Last of Us 2 Tak Terjejas Walaupun Jalan Cerita Dah Tertiris, Kata Sony

Kita semua sudah mengetahui bahawa jalan cerita utama The Last of Us Part II telah tertiris. Ada yang sudah membacanya, ada yang belum.
Kebanyakan yang sudah membacanya meluahkan rasa tidak puas hati terhadap plotnya, sehingga Sony melakukan pelbagai cara untuk membendung spoiler.
Di sebalik apa yang berlaku itu, pihak Sony mengatakan yang bilangan pra-tempah game keluaran Naughty Dog itu tidak terjejas atau dalam kata lain masih lagi menunjukkan tanda-tanda jualan yang kukuh.
Perkara ini didedahkan oleh CEO Sony Interactive Entertainment, Jim Ryan ketika bercakap kepada CNET.
Malah, Ryan mendedahkan, untuk jualan pra-tempah di Eropah, The Last of Us Part II telah mengatasi jualan yang pernah dicatatkan oleh Marvel’s Spider-Man dalam tempoh waktu perbandingan yang sama sebelum pelancaran. Berapa angkanya, walau bagaimanapun, beliau tidak dedahkan secara spesifik.
Pada tahun 2018, Marvel’s Spider-Man telah dinobatkan sebagai game eksklusif PS4 paling pantas terjual dalam sejarah. The Last of Us Part II bakal memecahkan rekod ini?
The Last of Us Part II akan dilancarkan pada 19 Jun ini, eksklusif untuk PS4.


Red Dead Redemption 2 Dilancarkan Ke PC Pada Minggu Hadapan, Saksikan Trailer Pelancaran Ini

Minggu hadapan bakal menyaksikan Rockstar Games melancarkan Red Dead Redemption 2 ke PC, menjadikan ia kali pertama siri koboi itu dilancarkan ke platform tersebut.
Bersempena dengan pelancaran ini, Rockstar telah mengeluarkan sebuah trailer terbaru bagi meraikannya. Ia hanya trailer yang pendek, iaitu kurang daripada 1 minit.
Namun, apa yang mengejutkan ialah Rockstar telah meletakkan sedikit spoiler ketika pertengahan jalan cerita. Sesiapa yang sudah habiskan game ini di PS4 atau Xbox One pasti tahu bahagian manakah spoiler tersebut. Jadi, kepada pemain PC yang ingin elakkan sedikit spoiler, disarankan untuk usah menonton trailer ini.

Red Dead Redemption 2 akan dilancarkan ke platform PC melalui Rockstar Games Launcher dan Epic Games Store pada 5 November ini. Ia akan dilancarkan ke Steam pula pada Disember nanti.
Red Dead Redemption 2 telah dilancarkan untuk PS4 dan Xbox One pada 26 Oktober 2018. Korang boleh baca reviu kami untuk game ini di sini.


Dapatkan StarCraft Secara Percuma Sekarang!

Antara game paling berpengaruh dalam genre real-time strategy, kini boleh didapatkan secara percuma.

StarCraft dan Brood War kini boleh didapati secara percuma melalui laman StarCraft untuk PC dan Mac. Dibekalkan bersama adalah patch versi 1.18 yang memberikan pelbagai option baru dan peningkatan prestasi.
Jika korang tidak pernah berpeluang mencuba siri asal StarCraft, mungkin ini adalah peluang yang terbaik.


Nintendo Switch Yang Baru Dilaporkan Akan Dikeluarkan Pada Tahun 2019

Nintendo cukup terkenal dalam membawakan gaming handheld/konsol yang menampilkan fungsi dan teknologi yang jauh ke hadapan. Pada tahun Mac 2017, mereka telah mengeluarkan Nintendo Switch yang telah menambat hati ramai.

Terbaru, The Wall Street Journal (WSJ) (via Kotaku) telah melaporkan bahawa Nintendo bakal memperkenalkan versi baru untuk Switch pada tahun 2019.
Laporan tersebut menyatakan yang Nintendo mahu mengeluarkan Switch yang baru dengan harapan dapat menaikkan lagi momentum jualan Switch, yang mana ia dikatakan telah berkurangan sedikit selepas pelancaran yang mengejutkan.
Switch yang baru ini dikatakan akan mempunyai fungsi yang sama dengan versi kini dan boleh memainkan game-game Switch sedia ada.
WSJ menyatakan lagi yang Nintendo kini sedang berdebat tentang apakah hardware dan software baru yang akan dimasukkan ke dalam naiktaraf ini. Salah satu yang dibincangkan kini adalah untuk menaiktaraf skrinnya, lebih dekat dengan apa yang ada di LCD telefon pintar masakini, yang mana mampu membuatkannya lebih terang, lebih nipis dan lebih menjimatkan tenaga.”

Apa yang korang mahukan untuk Switch yang baru ini nanti?


DLC Percuma Dan Berbayar Akan Tiba Ke Doom Tidak Lama Lagi

Nantikan mode multiplayer serta SnapMap yang baru! Double XP weekend pada minggu ini!

Mode multiplayer yang akan diperkenalkan dalam update kali ini adalah:

Exodus (Menyerupai mode capture the flag)
Sector (Kuasai dan kawal kawasan yang berjaya ditakluk)

Mancubus juga bakal boleh digunakan dalam mode multiplayer kali melalui update kali ini.
Disamping mode multiplayer ini, editor SnapMap dan dikemaskini dengan pelbagai fungsi baru untuk peminat-peminat yang meminati modding cuba. Kebanyakkan update untuk SnapMap kali ini terdiri daripada permintaan dan cadangan dari komuniti modding Doom khususnya. Semua update diatas adalah percuma dan akan diterima oleh semua pemilik Doom.
Bethesda akan mengeluarkan DLC berbayar yang diberi nama “Unto the Evil” – yang merupakan sebuah DLC premium untuk multiplayer. Pemain yang memiliki DLC ini akan menerima:

3 map multiplayer
sebuah hack module yang baru
Senjata-senjata baru (UAC EMG Pistol dan Kinetic Mine)
Armor set, corak, warna dan taunt

Unto the Evil boleh didapati mulai 5 Ogos ini pada harga sekitar RM 60 dan juga termasuk pakej season pass bagi Doom.


DLC Terbaru Deus Ex: Mankind Divided Bakal Tiba Hujung September Ini

Frank Pritchard dari Deus Ex: Human Revolution akan kembali membantu rakan sekerjanya dalam DLC terbaru ini.

Downloadable content terbaru untuk Deus Ex: Mankind Divided ini diberi nama System Rift dan bakal mengetengahkan watak dari Deus Ex: Human Revolution iaitu Frank Pritchard. Ia akan diterbitkan pada 23 September ini pada harga USD11.99 (~RM50.00) dan juga merupakan sebahagian daripada Season Pass untuk Deus Ex: Mankind Divided.
Dalam aksi kali ini, Frank Pritchard adalah sahabat dan bekas rakan sekerja Adam Jensen di Sarif Infustries akan membantu pembongkaran info tentang sebuah organisasi misteri iaitu Santeau Group.

Eidos telah berkongsi 2 gameplay yang memaparkan aksi secara stealth dan eksplorasi dunia Deus Ex: Mankind Divided di Prague.
Deus Ex: Mankind Divided sudah pun boleh didapati dipasaran untuk PC, PlayStation 4 dan juga Xbox One.


Outlast Dan DLC Whistleblower Kini Boleh Didapati Secara Percuma

Tunggu apa lagi? Jom download sekarang!

Outlast keluaran Red Barrels adalah salah sebuah survival horror yang patut dicuba ramai. Kini korang tidak perlu memberi alasan lagi kerana ia boleh didapati secara percuma melalui Humble Store sehingga hari Sabtu nanti.
Disamping game asal Outlast diberikan percuma, DLC Whistleblower turut disertakan bersama. Jadi, tunggu apa lagi? Dowload sekarang dan nikmati Outlast pada cuti panjang ini!


Saksikan Trailer Terbaru Rainbow Six Siege Year 4: Phantom Sight

Rainbow Six Siege Year 4: Phantom Sight akan bermula esok. Dalam sidang media Ubisoft di E3 2019, mereka telah mengeluarkan trailer terbaru untuk DLC akan datang dalam game shooter ini.
Trailer ini memperlihatkan Warden, salah satu Operator yang akan dibawakan ke dalam DLC ini menghapuskan segala musuh yang ada secara solo.
Jom layan:
https://youtu.be/8X69RICP2js


Ada Easter Assassin’s Creed Dalam 2 Game Uncharted Yang Ramai Tak Pernah Jumpa

Sejak belakangan ini, kita telah menemui beberapa easter egg antara siri Uncharted dan The Last of Us.
Kali ini, ada satu lagi easter dalam Uncharted telah kita ketahui, namun ia bukan datang dari The Last of Us atau mana-mana game Sony, tetapi dari game Ubisoft.
Sebenarnya, dalam Uncharted 4: A Thief’s End dan Uncharted: The Lost Legacy, terdapat satu ciri yang diinspirasikan daripada siri Assassin’s Creed — iaitu ciri ‘synchronizations’ yang cukup sinonim dalam game open-world itu apabila ingin membuka eksplorasi-eksplorasi baharu di satu-satu kawasan.
Perkara ini didedahkan sendiri oleh Jonathan Cooper, iaitu pembangun yang memasukkan easter egg ini ke dalam kedua-dua game itu, yang mana beliau turut pernah terlibat membangunkan siri Assassin’s Creed.
Dapat kita lihat dalam dua video di bawah, Nathan Drake (Uncharted 4) dan Chloe Frazer (Lost Legacy), apabila berada di puncak menara, kamera akan berpusing 360 darjah untuk melihat kawasan sekitar.
Cara untuk menghidupkan easter egg ini adalah dengan hanya membiarkan controller tidak disentuh untuk beberapa saat. Malah dalam Lost Legacy, Chloe turut melakukan gerakan Yoga ketika kamera sedang berpusing.

Added Assassin's Creed synchronizations in both Uncharted games I worked on but hardly anyone found the one in Uncharted 4 because you need to not touch the controller for a few seconds… https://t.co/GYXVJehj90 pic.twitter.com/NP9jiVTFJ3— Jonathan Cooper (@GameAnim) April 4, 2021

Uncharted: The Lost Legacy shipped 2 years ago today! @_James_Cooper and I added this tasty little nugget mere hours before the game locked. pic.twitter.com/IMt4yUcqPG— Jonathan Cooper (@GameAnim) August 22, 2019

Apalah lagi agaknya easter egg yang masih tersembunyi dalam game-game yang biasa kita mainkan.


Microsoft Tiada Niat Tarik Komuniti Game Activision Blizzard Dari PlayStation, Kata Box Xbox

Dunia gaming masih lagi seolah-olah terpinga-pinga, apakah pengambil-alihan Activision Blizzard oleh Microsoft merupakan satu realiti atau mimpi? Pengumuman ini semestinya sesuatu yang amat mengejutkan.
Berita itu telah menimbulkan banyak persoalan, dan pelbagai pihak atasan Microsoft dan Activision Blizzard telah sibuk menjawab beberapa tanda tanya yang timbul daripada pengumuman ini.
Antara persoalan yang paling hangat diperkatakan adalah apakah game-game terbitan Activision Blizzard selepas ini hanya akan dilancarkan di konsol-konsol Xbox, sekaligus menariknya dari platform PlayStation?
Individu yang baru sahaja dilantik memegang jawatan baharu CEO Microsoft Gaming, Phil Spencer telah memberitahu Bloomberg bahawa syarikat itu tiada niat untuk menarik komuniti game-game terbitan Activsion Blizzard dari platform PlayStation.
“Saya akan sebutkan kepada semua pemain di luar sana yang bermain game-game Activision Blizzard di platform Sony: ia bukan niat kami untuk menarik komuniti-komuniti dari platform itu dan kami kekal komited terhadap perkara itu.”
Walau bagaimanapun, dalam laporan yang sama, Bloomberg menyatakan yang mereka telah mendengar daripada beberapa sumber bahawa “sesetengah” game Activision Blizzard akan menjadi eksklusif kepada konsol Xbox, manakala sebahagian lain akan kekal menjadi multiplatform.
Apakah “sesetengah” game tersebut adalah Call of Duty? Seperti yang kita tahu, PlayStation merupakan platform utama Call of Duty sejak sekian lama. Semua kejohanan esports rasmi anjuran Activision Blizzard diadakan di platform Sony itu.
Dan seperti yang ramai jangkakan, Microsoft tentunya tidak mahu game yang kini menjadi miliknya, akan terus begitu rancak di platform pesaingnya.
Kita dapat lihat apa yang Microsoft lakukan terhadap game akan datang oleh Bethesda, iaitu Starfield. Selepas pengambil-alihan Bethesda oleh Microsoft, walaupun pada awalnya mengatakan tidak akan melakukannya, Starfield akhirnya diumumkan tidak akan dilancarkan ke platform PlayStation.
Bethesda kemudiannya mengeluarkan kenyataan dengan mengatakan keputusan untuk beralih ke konsol Xbox secara eksklusif adalah disebabkan mahu mendapatkan versi yang lebih diperkemas, seterusnya memohon maaf kepada komuniti PlayStation.
Segala macam spekulasi ini hanya permulaan kepada perang monopoli yang sedang diatur oleh Microsoft. Apa lagi kejutan yang bakal mereka persembahkan?


The Game Awards 2019 Dedahkan Pencalonan Akhir, Death Stranding Mendominasi – Undi Sekarang!

The Game Awards merupakan antara majlis anugerah dalam industri gaming yang paling berprestij dan menarik tontonan yang paling ramai.

Terkini, pencalonan akhir untuk The Game Awards 2019 telahpun didedahkan. Penerbit anugerah ini, Geoff Keighley mengumumkan senarai ini dalam satu video yang korang boleh saksikan di atas.
Game yang baru sahaja dilancarkan, Death Stranding yang dibangunkan Kojima Productions mendominasi senarai akhir ini dengan 9 pencalonan. Control yang dibangunkan Remedy juga tidak kurang hebatnya dengan 8 pencalonan.
Acara utama pastinya tertumpu kepada anugerah Game of the Year, yang mana enam game telah disenaraipendek, iaitu Control, Death Stranding, Super Smash Bros. Ultimate, Resident Evil 2, Sekiro: Shadows Die Twice, dan The Outer Worlds.
Korang boleh lihat senarai penuh di bawah:
Game of The Year

Control (Remedy/505 Games)
Death Stranding (Kojima Productions/SIE)
Super Smash Bros. Ultimate (Bandai-Namco/Sora/Nintendo)
Resident Evil 2 (Capcom/Capcom)
Sekiro: Shadows Die Twice (From Software/Activision)
The Outer Worlds (Obsidian/Private Division)

Best Game Direction

Control (Remedy/505 Games)
Death Stranding (Kojima Productions/SIE)
Resident Evil 2 (Capcom/Capcom)
Sekiro: Shadows Die Twice (From Software/Activision)
Outer Wilds (Mobius Digital/Annapurna)

Best Narrative

A Plague Tale: Innocence (Asobo/Focus Home)
Control (Remedy/505)
Death Stranding (Kojima Productions/SIE)
Disco Elysium (ZA/UM)
The Outer Worlds (Obsidian/Private Division)

Best Art Direction

Control (Remedy/505)
Death Stranding (Kojima Productions/SIE)
Gris (Nomada Studio/Devolver)
Sayonara Wild Hearts (Simogo/Annapurna)
Sekiro: Shadows Die Twice (From Software/Activision)
The Legend of Zelda: Link’s Awakening (Grezzo/Nintendo)

Best Score/Music

Cadence of Hyrule (Brace Yourself Games/Nintendo)
Death Stranding (Kojima Productions/SIE)
Devil May Cry 5 (Capcom)
Kingdom Hearts III (Square Enix)
Sayonara Wild Hearts (Simogo/Annapurna)

Best Audio Design

Call of Duty: Modern Warfare (Infinity Ward/Activision)
Control (Remedy/505)
Death Stranding (Kojima Productions/SIE)
Gears 5 (The Coalition/Xbox Game Studios)
Resident Evil 2 (Capcom)
Sekiro: Shadows Die Twice (From Software/Activision)

Best Performance

Ashly Burch as Parvati Holcomb, The Outer Worlds
Courtney Hope as Jesse Faden, Control
Laura Bailey as Kait Diaz, Gears 5
Mads Mikkelsen as Cliff, Death Stranding
Matthew Porretta as Dr. Casper Darling, Control
Norman Reedus as Sam Porter Bridges, Death Stranding

Games for Impact

Concrete Genie (Pixelopus/SIE)
Gris (Nomada Studio/Devolver)
Kind Words (Popcannibal)
Life is Strange 2 (Dontnod/Square Enix)
Sea of Solitude (Jo-Mei Games/EA)

Best Ongoing Game

Apex Legends (Respawn)
Destiny 2 (Bungie)
Final Fantasy XIV (Square Enix)
Fortnite (Epic Games)
Tom Clancy’s Rainbow Six Siege (Ubisoft Montreal/Ubisoft)

Best Independent Game

Baba Is You (Hempuli)
Disco Elysium (ZA/UM)
Katana ZERO (Askiisoft/Devoler)
Outer Wilds (Mobius Digital/Annapurna)
Untitled Goose Game (House House/Panic)

Best Mobile Game

Call of Duty: Mobile (TiMi Studios/Activision)
GRINDSTONE (Capybara Games)
Sayonara Wild Hearts (Simogo/Annapurna)
Sky: Children of Light (Thatgamecompany)
What the Golf? (Tribland)

Best Community Support

Apex Legends (Respawn/EA)
Destiny 2 (Bungie)
Final Fantasy XIV (Square Enix)
Fortnite (Epic Games)
Tom Clancy’s Rainbow Six Siege (Ubisoft Montreal/Ubisoft)

Best VR/AR Game

Asgard’s Wrath (Sanzaru Games/Oculus Studios)
Blood & Truth (SIE London Studio/SIE)
Beat Saber (Beat Games)
No Man’s Sky (Hello Games)
Trover Saves the Universe (Squanch Games)

Best Action Game

Apex Legends (Respawn/EA)
Astral Chain (Platinum Games/Nintendo)
Call of Duty: Modern Warfare (Infinity Ward/Activision)
Devil May Cry 5 (Capcom/Capcom)
Gears 5 (The Coalition/Xbox Game Studios)
Metro Exodus (4A Games/Deep Silver)

Best Action/Adventure Game

Borderlands 3 (Gearbox/2K)
Control (Remedy/505 Games)
Death Stranding (Kojima Productions/SIE)
Resident Evil 2 (Capcom)
The Legend of Zelda: Link’s Awakening (Grezzo/Nintendo)
Sekiro: Shadows Die Twice (From Software/Activision)

Best RPG

Disco Elysium (ZA/UM)
Final Fantasy XIV (Square Enix)
Kingdom Hearts III (Square Enix)
Monster Hunter World: Iceborne (Capcom)
The Outer Worlds (Obsidian/Private Division)

Best Fighting Game

Dead or Alive 6 (Team Ninja/Koei Tecmo)
Jump Force (Spike Chunsoft/Bandai Namco)
Mortal Kombat 11 (NetherRealm/WBIE)
Samurai Showdown (SNK/Athlon)
Super Smash Bros. Ultimate (Bandai Namco/Sora/Nintendo)

Best Family Game

Luigi’s Mansion 3 (Next Level Games/Nintendo)
Ring Fit Adventure (Nintendo EPD/Nintendo)
Super Mario Maker 2 (Nintendo EPD/Nintendo)
Super Smash Bros. Ultimate (Bandai Namco/Sora/Nintendo)
Yoshi’s Crafted World (Good-Feel/Nintendo)

Best Strategy Game

Age of Wonders: Planetfall (Triumph Studios/Paradox)
Anno 1800 (Blue Byte/Ubisoft)
Fire Emblem: Three Houses (Intelligent Systems/Koei Tecmo/Nintendo)
Total War: Three Kingdoms (Creative Assembly/Sega)
Tropico 6 (Limbic Entertainment/Kalypso Media)
Wargroove (Chucklefish)

Best Sports/Racing Game

Crash Team Racing Nitro-Fueled (Beenox/Activision)
DiRT Rally 2.0 (Codemasters)
eFootball Pro Evolution Soccer 2020 (PES Productions/Konami)
F1 2019 (Codemasters)
FIFA 20 (EA Sports)

Best Multiplayer Game

Apex Legends (Respawn/EA)
Borderlands 3 (Gearbox/2K)
Call of Duty: Modern Warfare (Infinity Ward/Activision)
Tetris 99 (Arika/Nintendo)
Tom Clancy’s The Division 2 (Massive Entertainment/Ubisoft)

Fresh Indie Game

ZA/UM for Disco Elysium
Nomada Studio for Gris
DeadToast Entertainment for My Friend Pedro
Mobius Digital for Outer Wilds
Mega Crit for Slay the Spire
House House for Untitled Goose Game

Community Award

Courage – Jack Dunlop
Dr. Lupo – Benjamin Lupo
Ewok – Soleil Wheeler
Grefg – David Martínez
Shroud – Michael Grzesiek

Esports Awards
Best Esports Game

Counter-Strike: Global Offensive (Valve)
DOTA2 (Valve)
Fortnite (Epic Games)
League of Legends (Riot Games)
Overwatch (Blizzard)

Best Esports Player

Kyle ‘Bugha’ Giersdorf (Immortals, Fortnite)
Lee ‘Faker’ Sang-hyeok (SK Telecom, League of Legends)
Luka ‘Perkz’ Perkovic (G2 Esports, League of Legends)
Oleksandr ‘S1mple’ Kostyliev (Natus Vincere, CSGO)
Jay ‘Sinatraa’ Won (SF Shock, Overwatch)

Best Esports Team

Astralis (CS:GO)
G2 Esports (LOL)
OG (DOTA2)
San Francisco Shock (OWL)
Team Liquid (CS:GO)

Best Esports Event

2019 Overwatch League Grand Finals
EVO 2019
Fortnite World Cup
IEM Katowice 2019
League of Legends World Championship 2019
The International 2019

Best Esports Coach

Eric ‘adreN’ Hoag (Team Liquid, CS:GO)
Nu-ri ‘Cain’ Jang (Team Liquid, LOL)
Fabian ‘GrabbZ’ Lohmann (G2 Esports, LOL)
Kim ‘Kkoma’ Jeong-gyun (SK Telecom T1, LOL)
Titouan ‘Sockshka’ Merloz (OG, DOTA2)
Danny ‘Zonic’ Sørensen (Astralis, CSGO)

Best Esports Host

Eefje “Sjokz” Depoortere
Alex “Machine” Richardson
Paul “Redeye” Chaloner
Alex “Goldenboy” Mendez
Duan “Candice” Yu-Shuang

Para pemenang akan dipilih melalui 90 peratus pemilihan juri, dan 10 peratus dari undian para peminat. Korang boleh hantarkan undian di laman web The Game Awards.
Acara kemuncak dan para pemenang akan dimumkan pada 13 Disember 2019, 9.30 pagi (waktu Malaysia).


Sekuel God of War Mula Diacah Secara Rasmi, Bakal Hadir Pada 2021

Seperti biasa, dalam apa-apa acara Sony, mereka akan letakkan kejutan paling besar di slot terakhir. Begitu juga dalam acara PS5 awal pagi tadi.
Sekuel untuk God of War (2018) telah diumumkan. Walau bagaimanapun, tiada judul rasmi didedahkan, yang mana ia hanya mengacah “Ragnarok is coming”. Santa Monica hanya mendedahkan yang game ini akan dilancarkan pada tahun 2021.
Korang boleh saksikan trailer acah ini di bawah, yang turut memaparkan logo God of War yang baharu serta runut bunyi game tersebut yang ‘berhantu’ itu.

Walaupun trailer acah ini adalah pengumuman terbesar dalam acara pagi tadi itu, namun sekuel kepada God of War ini bukanlah sesuatu yang mengejutkan. Siapa yang sudah menghabiskan God of War (2018) untuk PS4, tentunya tahu bahawa penamatnya tergantung dan tersedia untuk disambungkan.


XCOM 2: DLC Alien Hunters Bakal Tiba!

DLC yang ke-dua untuk XCOM 2 diberi nama Alien Hunter akan mengetengahkan pelbagai update!

Alien Hunters akan tiba sebagai DLC yang kedua yang boleh dibeli berasingan atau didapati dalam pakej yang dikenali sebagai Reinforcement Pack yang berharga RM 38.00. Update ini akan memberi beberapa penambahan pada kempen single player anda. Nantikan pelbagai penambahan seperti misi, senjata dan pakaian perang, opsyen Hunter’s Lodge di armory dan tentu sekali 3 unit musuh yang baru dan licik!

3 unit baru ini adalah Viper King, Archon King dan Berserker Queen. 3 unit ini mempunyai taktik tersendiri dan bakal datang menghantui misi korang secara rawak jika tidak dihapuskan dengan segera. Studio Firaxis percaya bahawa kehadiran unit ‘Ruler’ ini akan memberikan nafas segar dan menarik pada gameplay yang sudah sedia ada.

Bersama DLC ini, XCOM 2 turut bakal menerima update dan patching yang membetulkan pelbagai masalah teknikal dan juga untuk mode multiplayer.
Alien Hunters untuk XCOM 2 bakal tiba pada 13 Mei di Steam untuk pasaran Asia.
Baca review kami mengenai XCOM 2!


Kerajaan Selangor Sediakan RM400,000 Untuk Pembangunan Esports Untuk Tahun 2019

Dalam pembentangan Belanjawan 2019 untuk Negeri Selangor yang diadakan pada Jumaat lalu, Menteri Besar, Amirudin Shari telah mengumumkan RM2.56 billion perbelanjaan untuk negeri tersebut.
RM400,000 daripadanya akan diperuntukkan untuk pendanaan pembangunan dan organisasi esports di Selangor. Kata Amirudin lagi, kerajaan Selangor kini sedang merancang untuk mendapatkan dana sebanyak RM1 juta daripada Kerajaan Persekutuan dengan objektif untuk menaikkan lagi pembangunan esports di peringkat negeri.

Buat masa ini, beliau tidak berkongsikan lebih lanjut bagaimana dana tersebut akan diagihkan, walau bagaimanapun, kami menjangkakan yang RM400,000 ini akan menjadi hadiah wang terkumpul yang akan ditawarkan dalam Selangor Cyber Games 2019. Dalam SCG 2018 yang berlangsung bulan lalu, hadiah terkumpul yang diperuntukkan ialah sebanyak RM250,000, mengumpulkan 1100 peserta esports yang bukan sahaja datang dari seluruh negara, malah penyertaan dari beberapa negara jiran.
Pengumuman ini selari dengan pengumuman Kerajaan Persekutuan sebelum ini yang menjanjikan RM10 juta untuk pembangunan esports.
Sumber: Lowyat.net


Dapatkan Game Elite Dangerous Secara Percuma! Tawaran Masa Terhad!

Buat sementara waktu sahaja, dapatkan mode competitive bagi Elite Dangerous secara percuma!

Dapatkan Elite Dangerous: Arena melalui Steam atau terus dari store developer Frontier dengan pantas kerana tawaran ini akan berakhir pada 11 Julai 1:00 tengahari waktu Malaysia.
Bagi mereka yang tidak mengenali game ini, ia berfokus kepada PvP Multiplayer dan korang akan menentang pemain lain di angkasa lepas menggunakan jet pejuang! Jet-jet pejuang ini boleh di-customise oleh korang mengikut citarasa tersendiri.

Jangan lupa untuk memasukkan game ini dalam library Steam korang dan ia akan menjadi milik korang selamanya. Elite Dangerous: Arena biasanya ditawarkan sekitar RM30 tanpa sebarang promosi.


EA Buang Gambar Cristiano Ronaldo Dari Akaun Media Sosial FIFA, Sedang Memerhatikan Pertuduhan Rogol Yang Dihadapinya

Minggu lalu, dunia bola sepak telah digemparkan dengan satu pertuduhan rogol yang dihadapi oleh Cristiano Ronaldo. Pertuduhan tersebut dibangkitkan oleh Kathryn Mayorga yang mengatakan bahawa kejadian itu berlaku pada tahun 2009.

Walaupun kejadian itu berlaku kira-kira 9 tahun lalu, ia timbul semula apabila Mayorga telah mendedahkannya secara umum dalam sebuah majalah Jerman, Der Spiegel pada minggu lalu. Maka, polis Las Vegas telah mengesahkan yang mereka telah membuka semula kes tersebut selepas Mayorga melakukan pendedahan tersebut.
Ronaldo walau bagaimanapun telah menafikan sekeras-kerasnya pertuduhan tersebut dengan menyatakan bahawa ia adalah “berita palsu”. Dalam kenyataan yang dikeluarkan oleh bintang Juventus itu di Twitter, “rogol adalah satu jenayah keji yang bertentangan dengan apa yang ada pada saya dan apa yang saya percaya.”

I firmly deny the accusations being issued against me. Rape is an abominable crime that goes against everything that I am and believe in. Keen as I may be to clear my name, I refuse to feed the media spectacle created by people seeking to promote themselves at my expense.
— Cristiano Ronaldo (@Cristiano) October 3, 2018
Majikannya kini, Juventus turut telah mengeluarkan kenyataan dengan mempertahankan Ronaldo. “Ronaldo telah menunjukkan dalam beberapa bulan ini profesionalisme dan dedikasinya yang hebat, yang mana ia dihargai oleh semua pihak di Juventus,” kata laman Twitter Juventus.

.@Cristiano Ronaldo has shown in recent months his great professionalism and dedication, which is appreciated by everyone at Juventus. 1/1
— JuventusFC (@juventusfcen) October 4, 2018

The events allegedly dating back to almost 10 years ago do not change this opinion, which is shared by anyone who has come into contact with this great champion. 2/2
— JuventusFC (@juventusfcen) October 4, 2018
Sebagai pengeluar game FIFA, yang mana Ronaldo kini menjadi bintang muka hadapan untuk dua tahun berturut-turut, EA semestinya sedang memerhati pertuduhan ini. “Kami telah melihat laporan kebimbangan yang memperincikan tuduhan terhadap Cristiano Ronaldo,” kata EA dalam satu kenyataan yang diberikan kepada Eurogamer. “Kami sedang memerhatikan dengan rapat situasi ini, dan kami mahukan atlet muka hadapan dan duta untuk membawa diri mereka dalam keadaan yang konsisten dengan nilai-nilai EA.”
Apa yang dapat kita lihat sekarang, EA sudah mula membuang gambar-gambar Ronaldo daripada akaun-akaun media sosial EA Sports FIFA. Tiada lagi kelihatan wajah Ronaldo di mana-mana, dan telah memuatnaik gambar-gambar yang bersifat umum. Walau bagaimanapun, EA menjelaskan yang ia adalah pertukaran yang bertujuan untuk pemasaran semata-mata.
Laman Facebook EA Sports FIFA pada masa ini.
Laman Twitter EA Sports FIFA pada masa ini.


Assassin’s Creed Infinity Disahkan Sedang Dibangunkan, Game Live Service, Ambil Inspirasi GTA V, Fortnite

Ubisoft telah mengeluarkan satu kenyataan baharu yang berkongsikan apakah perancangan masa hadapan mereka untuk francais Assassin’s Creed.
Isi paling penting dalam kenyataan ini adalah mengenai pembangunan Assassin’s Creed Infinity. Ubisoft mengesahkan bahawa projek terbaharu ini menggunakan kaedah pembangunan rentas studio — iaitu satu kolaborasi antara Ubisoft Montreal dan Ubisoft Quebec, dua studio Ubisoft yang lazimnya bergilir-gilir dalam membangunkan game Assassin’s Creed.
Harus diingat, Assassin’s Creed Infinity hanyalah nama kod kepada projek ini. Dalam kata lain, judul rasminya masih belum dimuktamadkan. Bahkan Ubisoft turut mengesahkan yang projek ini masih lagi dalam fasa pembangunan awal.
Dalam kenyataan ini, Ubisoft tidak mendedahkan sebarang konsep atau kandungan yang bakal menjadi teras pembangunan Infinity. Sebaliknya, Ubisoft lebih memfokuskan kenyataan ini kepada siapakah individu-individu yang akan menerajui projek ini.
Berita tentang Infinity ini sebenarnya telah didedahkan lebih awal oleh Jason Schreier dari Bloomberg. Beberapa jam selepas pendedahan Schreier itu, barulah Ubisoft mengeluarkan kenyataan yang mengesahkan tentang pembikinan Infinity.
Schreier mendedahkan bahawa Infinity akan memfokuskan kepada kandungan online atau dalam kata lain, sebuah game live-service yang akan sering membawakan perubahan dari semasa ke semasa.
Berbeza dengan setiap siri Assassin’s Creed sebelum ini yang hanya akan memfokuskan kepada satu-satu tema dan latar belakang — seperti mitologi Vikings, Greek, Mesir, dan lain-lain — Infinity pula akan mengumpulkan pelbagai tema dan latar belakang dalam satu game. Melalui konsep ini, game ini kelak akan mempunyai banyak ruang untuk berkembang dalam tempoh bulan-bulan atau tahun-tahun seterusnya.
Idea untuk membangunkan sebuah game live-service untuk Assassin’s Creed dikatakan, menurut Schreier, diinspirasikan daripada kejayaan Grand Theft Auto V dan Fortnite — sentiasa membawakan perubahan kandungan baharu serta pengalaman dramatik untuk menarik para pemain terus melekat dengan game tersebut.
Schreier menyatakan bahawa projek ini masih lagi dalam keadaan yang belum stabil dan masih bertahun jauhnya untuk dilancarkan. Sebab utamanya adalah disebabkan ramai pekerja Ubisoft yang terkesan dengan dakwaan #MeToo — iaitu satu pergerakan yang mengajak sesiapa sahaja untuk berani tampil ke hadapan sekiranya pernah menerima gangguan seksual.
Sama-samalah kita nantikan sebarang perkongsian lanjut tentang Assassin’s Creed Infinity, yang mana tentunya masih jauh bertahun untuk dilancarkan.


Penulis The Witcher Tandatangan Perjanjian Baru Bersama CD Projekt Red, Tamatkan Pertikaian Sebelum Ini

Selain sedang menikmati tayangan siri tv di Netflix, peminat francais The Witcher kini boleh tersenyum kerana ada satu lagi berita positif yang baru kita terima.
Pencipta dan penulis siri novel The Witcher, Andrezej Sapkowski telah mengumumkan perjanjian terbaru bersama studio pembangun video game, CD Projekt Red — sekaligus menamatkan pertikaian terhadap pampasan yang timbul pada tahun lalu.
Kedua-dua pihak ini telah mengumumkan perkara ini semalam, dengan mengatakan mereka “telah memasuki satu perjanjian yang memperkuat dan mengukuhkan hubungan [CD Projekt Red] dengan Encik Andrezej Sapkowski — penulis saga The Witcher.”
Mereka walau bagaimanapun tidak mendedahkan apakah bentuk perjanjian yang telah dipersetujui oleh kedua-dua pihak ini. Namun, mereka menegaskan bahawa perjanjian terbaru ini “memuaskan dan sepenuhnya menjelaskan keperluan dan ekspektasi kedua-dua belah pihak terhadap perjanjian yang ditandatangani sebelum ini.”
Perjanjian ini sekaligus mengesahkan semula CD Projekt Red sebagai pemegang lesen yang dibenarkan membangunkan video game, novel grafik, board game dan cenderahati berdasarkan harta intelektual The Witcher.
Pada Oktober 2018, Sapkowski menuntut pampasan tambahan daripada CD Projekt Red selepas melihat kejayaan yang dicapai oleh pembangunan video game The Witcher, terutamanya The Witcher 3: Wild Hunt. Penulis novel itu menuntut 6 peratus daripada keuntungan yang diperoleh daripada CD Projekt Red.
CD Projekt Red sebelum ini menyatakan tuntutan tersebut adalah tidak berasas kerana ia bukanlah seperti apa yang telah mereka persetujui sebelum ini. CD Projekt Red pada asalnya ingin menawarkan sistem royalti kepada Sapkowski, namun penulis itu menolak dan hanya mahu menerima bayaran sekali sahaja (one-time payment).
Sapkowski pernah mengakuinya sendiri ia merupakan satu tindakan yang bodoh apabila tidak menerima sistem royalti kerana beliau tidak percaya bahawa industri video game akan mampu mengangkat The Witcher sejauh ini, seperti apa yang telah dicapai oleh CD Projekt Red. Apabila sudah melihat kejayaan ini, beliau menuntut pula pampasan tambahan.


PS5 Dan Xbox Scarlett Tidak Semestinya Akan Dimainkan Dalam 4K/60FPS, Kata Pembangun Game

Dari semasa ke semasa, kita akan mendengar jangkaan daripada pelbagai pihak dalam industri gaming tentang apa yang mampu dilakukan oleh konsol generasi akan datang.

Ramai yang menjangkakan bahawa selepas adanya konsol generasi pertengahan yang dikeluarkan oleh Sony dan Microsoft, iaitu PS4 Pro dan Xbox One X, konsol generasi seterusnya harus membawakan kepada pemain dengan paparan 4K/60FPS. Namun, ada juga berpendapat yang paparan tersebut tidak semestinya ditampilkan ke dalam PS5 dan Xbox Scarlett.
Semasa temubual bersama Gamingbolt, pengasas dan CEO Forge Studios, Stefano Pinna telah ditanyakan sama ada beliau jangkakan ataupun tidak konsol generasi seterusnya akan menyokong 4K dan 60FPS. Jawapannya, “tidak semestinya.”
“Saya rasa setiap pembangun akan tetap perlu memutuskan di mana mereka mahu letakkan kuasa baru yang ada,” kata Pinna. “Kamu boleh menjauhkannya dalam resolusi dan “fluidity” yang lebih tinggi atau kamu boleh masukkan jumlah kekuatan visual yang banyak di skrin dan renderkannya dalam resolusi yang lebih rendah atau “fluid” yang lebih rendah… katakanlah game dalam generasi masakini, mempunyai visual secantik game Naughty Dog, mungkin akan boleh dimainkan dalam 4K/60FPS dengan teknologi hebat baru yang ditambah… jika kamu mahukan lebih kekuatan visual daripada itu, kita akan kehilangan sama ada FPS atau resolusi.”

Senang kata, apa yang cuba disampaikan oleh beliau ialah untuk mendapatkan visual yang lebih baik, pembangun game masih perlu mengorbankan sama ada resolusi ataupun frame rate.
Walau bagaimanapun, itu hanyalah andaian daripada beliau. Kita masih belum mengetahui lagi secara rasmi apakah yang bakal disajikan oleh Sony dan Microsoft untuk konsol generasi mereka akan datang. Sama-samalah kita nantikan.


Lumines Bakal Bertapak Ke Android Dan iOS!

Setelah 4 tahun siri ini berhiatus, akhirnya Lumines akan mencuba nasib ke platform mobile yang sudah tentu lebih besar pasarannya berbanding PSP!

Lumines versi ini akan didatangkan dengan pelbagai puzzle baru serta yang klasik dan akan mengekalkan gameplay asal yang sudah tentu sekali telah mendapat respon positif dari pengkritik-pengkritik dan peminat.
Lumines dijadualkan untuk tiba ke Android dan iOS pada 1 September ini pada harga USD2.99 iaitu sekitar RM12.